“Обод қишлоқ” дастури. Чиноз тумани. Эшонобод қишлоғи — KMODS\nPosted on 16.12.2020 Author admin\tКомментарии к записи “Обод қишлоқ” дастури. Чиноз тумани. Эшонобод қишлоғи отключены\nЭшонобод қишлоғи – Тошкент вилояти маркази Нурафшон шаҳридан 80 километр, Чиноз тумани марказидан 20 километр олисда, қўшни давлат билан чегара ҳудудда жойлашган. Бу масканни ўзига ватан ичра кичик ватан деб билган, бир оила фарзандларидек аҳил ва иноқликда яшаб, Ўзбекистонимиз равнақига муносиб ҳисса қўшиб келаётган ўзбек, қозоқ, қирғиз, тожик ва бошқа миллатларга мансуб юртдошларимиз юз-кўзидаги қувончнинг, юракларни лиммо-лим тўлдириб, жўшқин дарёдек тошиб чиқаётган зўр кўтаринкилик ва шукроналик кайфиятининг чеку-чегараси йўқ бугун.\nДавлатимиз раҳбари ташаббуси билан ҳаётга изчил татбиқ этилаётган “Обод қишлоқ” дастури натижасида янги қиёфага кирган юзлаб маҳалла ва қишлоқлар қаторидан энди мазкур аҳоли маскани ҳам жой олди. Миқёс ва мазмун жиҳатидан ниҳоятда кенг кўламга эга бўлган ушбу дастур шарофати билан қишлоқда яшаётган қарийб 3,2 минг аҳоли ҳаётида мўъжизага тенг ўзгаришлар юз берди. Жорий йилда бутун дунё давлатлари каби мамлакатимиз олдида пайдо бўлган мураккаб муаммо ва қийинчиликлар, дуч келинган турли синовларга қарамасдан, юқори суръатларда олиб борилган катта ҳажмдаги қурилиш-таъмирлаш, ободонлаштириш ва кўкаламзорлаштириш ишлари туфайли “Эшонобод” бамисоли мўъжаз шаҳарча кўринишини олди.\nЯнгиланаётган Ўзбекистоннинг янгиланган қишлоғида амалга оширилган бунёдкорлик ишлари, бу ерда барпо этилган кўплаб ижтимоий соҳа объектлари, замонавий уй-жойлар юртимиздаги халқпарвар сиёсатнинг, она заминимизда яшаётган барча миллат ва элат вакилларига кўрсатилаётган бирдек эътибор ва ғамхўрликнинг яна бир амалий ифодаси бўлди. Ўзбекистонда ҳукм сураётган ўзаро меҳр-оқибат, ҳамжиҳатлик, тотувлик, бағрикенглик муҳитини янада мустаҳкамлашга ҳисса қўшадиган янги объектларни фойдаланишга топширишга бағишланган тадбирлар том маънодаги тантаналарга, таъбир жоиз бўлса, дўстлик байрамига айланиб кетди. Давлат ва жамоат ташкилотлари, миллий-маданий марказлар вакиллари жам бўлган ушбу тадбирларда ён қўшни-жон қўшниларимиз – Қозоғистон, Қирғиз, Тожикистон Республикаларининг Ўзбекистондаги Фавқулодда ва Мухтор элчилари ҳам иштирок этиб, халқимиз қувончига шерик бўлгани унга алоҳида руҳ бахш этди.\nРоссия Федерациясининг Ўзбекистондаги Фавқулотда ва Мухтор Элчиси Владимир Тюрденев: “Мен кўрганларимдан ҳайратдаман. Бу Ўзбекистон Президенти Шавкат Мирзиёевнинг қишлоқларни ислох қилиш ғоясини ажойиб тарзда амалга ошираётганининг тасдиғидир. Мен бу ерга ўн йил олдин келганман, аммо бу жойларни танимаяпман. Менимча, бу мутлақо бошқа маскан. Қишлоқ шароитларига мос шинам замонавий бинолар, ҳамма қулайликлар бир жойга жамланган, аҳолининг манфаатларига мос келади. Яна бир муҳим жихат – аёлларнинг касб-ҳунар ўрганиши учун шароитлар ҳозирланган. Ёшларнинг спортга бўлган иштиёқини кўрдим. Биласизми, шаҳарларда ҳам бу каби спорт залларини ҳар доим ҳам учратавермайсиз. Шуни алоҳида таъкидламоқчиманки, бу ерда турли миллат вакиллари истиқомат қилади. Улар биргаликда тинч-тотув, дўст бўлиб бир-бирларини қўллаб-қувватлаб келмоқдалар. Бу эса мамлакатдаги тинчлик-осойишталикнинг асосидир”.\nҚозоғистон Республикасининг Ўзбекистондаги Фавқулодда ва Мухтор элчиси Дархон Сотиболди: “Обод қишлоқ, обод маҳалла дастурларининг ҳаётга тадбиқ этилишининг гувоҳи бўлиб турибмиз. Шу дастурларга кўра чекка қишлоқларда модернизация ишлари амалаг оширилмоқда. Қозоғистондан Ўзбекистон тажрибасини ўрганиш учун махсус делегация ҳам ташриф буюрган эди. Биз бундай дастурлар асосида катта масштабдаги ишларнинг кўламидан катта таассурот олдик. Билишимизча, Ўзбекистондаги 500 дан ортиқ қишлоқлар мана шундай модернизация қилинган. Ўзбекистоннинг бу тажрибасини ўргандик. Бизда ҳам узоқ қишлоқларда шу каби ишлар олиб борилаяпти. Ўзбекистонда бу дастур давом этаяпти. Бугун биз ана шундай ишларнинг гувоҳи бўлдик, боғча, мактаб ва бошқа кўплаб объктларни кўздан кечириб, аҳоли билан суҳбатлашдик. Биласизми, одамларнинг кўзида қувончни кўриш мумкин”, — деди.\nҚишлоқнинг исми жисмига мос Файзобод кўчасида қад ростлаган замонавий маҳалла маркази билан танишув меҳмонларда ҳам катта қизиқиш ва тассурот уйғотди. Марказда “Обод ва хавфсиз маҳалла” ҳамда “Маҳалла раиси – ислоҳотчи” тамойиллари асосида фуқаролар билан ишлаш, ижтимоий муаммоларни ҳал қилиш бўйича янги тизимни самарали жорий этиш учун барча имконият яратилган. Бинода маҳалла фуқаролар йиғини раиси, унинг ўринбосар ва турли йўналишлар бўйича маслаҳатчилари, профилактика инспектори ўзаро уйғун ва самарали фаолият кўрсатиши учун барча шароит муҳайё қилинган. Шулар қаторида мўъжаз кутубхона ва мутолаа зали, тумандаги Халқ қабулхонаси, давлат хизматлари марказининг шохобчалари, 3-сектори штаби, тиббиёт пункти, банк филиали каби одамларга максимал даражада қулайлик яратишга хизмат қиладиган объектлар ташкил этилган. Меҳмонлар бинодаги шароитлар билан танишар экан, мамлакатимизда маҳалла ва оилани қўллаб-қувватлаш, икки институтни уйғун ривожлантириш борасидаги ислоҳотларнинг чекка бир қишлоқдаги натижасига юқори баҳо берди.\nЎзбекистон қирғиз миллий маданий маркази раиси Раҳматилла Жабборов: “Юртбошимизнинг 2018 йилда чиқарган “Обод маҳалла, Обод қишлоқ” дастурига биноан бугун Эшонобод қишлоғи катта совғага эришди. Бу қишлоқ янги шаҳарчага айланди десак муболаға бўлмайди. Юртимизнинг энг катта бойлиги, бу тинчлик, осойишталик. Миллатлараро тотувлик Ўзбекистонда давлатимиз раҳбарияти эътиборида. Бу байрамда қирғиз миллий маданий маркази фаоллари, Манас қишлоғидан ташриф буюрган “Маржон” ансамбли ва кўплаб меҳмонлар қатнашмоқда, мақсадимиз ва ниятимиз битта – Ўзбекистонда тинчлик ва осойишталикни сақлашга ўз ҳиссамизни қўшиш. Обод маҳалла дастури яна давом этсин, шундай байрамлар кўпаяверсин. Мен ўз навбатида барча Эшонободликларни шу қутлуғ кун билан чин юракдан табриклайман ва ўзимнинг энг эзгу ниятларимни тилаб қоламан. Биз ўзимизнинг миллий куй ва қўшиқларимиз, миллий таомларимиз ва кўргазмаларимиз билан шу байрамда қатнашмоқдамиз”.\n200 ўринли мазкур маданият ва санъат ўчоғи кўпмиллатли қишлоқ ёшларининг мусиқа, рассомлик, адабиёт, театр ва санъат, компьютер технологиялари билан машғул бўлиши учун ниҳоятда катта имконият аслида.\nЁш-у кексанинг китобхонлик маданиятини юксалтириш, дам олиш шароитларини яхшилаш учун “Китобхонлар боғи”нинг барпо қилиниши – қишлоқ ҳаётида катта воқелик бўлди. Хиёбон марказидаги Китоб монументи эса мамлакатимизда ёшларнинг китоб ўқишга бўлган қизиқишини оширишга, уларни китоб билан дўст бўлишига, аҳолининг китобхонлик савиясини янада оширишга алоҳида эътиборнинг ёрқин ҳаётий исботидир. Алишер Навоий, Мусо Хоразмий, Абдулла Қодирий, Абай Қўнонбоев, Чингиз Айтматов, Садриддин Айний, Александр Сергеевич Пушкин каби буюк аллома, маърифатпарвар ижодкорларнинг турли тиллардаги асарларини бирлаштириб турувчи ўқилдиз эса битта – инсонни қалбан улғайтирадиган Маънавиятни англаш. Бу хиёбондаги Китоб монументида номи зикр қилинган ижодкорларнинг асарларини махсус штрих кодлар орқали мобиль қурилмаларга осон юклаб олиш имкони ҳам яратилган.\nБу хиёбон – мамлакатимиз ва жаҳондаги энг нодир меъморий обидаларнинг ихчам макетларини ўзида мужассам этган. Хиёбонда Қозоғистондаги Бойтерак, Франциядаги Эйфел минораси, АҚШдаги олтин кўприк, Россиядаги Қизил майдон, Буюк Британиядаги Биг Бен соатининг ихчам макетлари ҳам ўрин олган. Бугун Биг Бен соати Эшонобод вақтини ҳам кўрсатмоқда.\n“Янги Ўзбекистон остонаси мактабдан бошланади” ғояси Эшонобод қишлоғи ҳаётида ҳам мустаҳкам қарор топди. “Обод қишлоқ” дастури доирасида қишлоқдаги 350 ўринли 20-умумий ўрта таълим мактаби тўлиқ таъмирланди, қўшимча равишда 180 ўринли бино қурилиб, замонавий асосда жиҳозланди. Бу мактабда таълим ўзбек, қозоқ ва қирғиз тилларида олиб борилади. Худди шунингдек, Каналобод маҳалласида жойлашган 36-мактаб биноси ҳам янгидан қурилиб, фойдаланишга топширилди.\nЎзбекистон тожик миллий маданий маркази раиси Жаъфар Холмўминов: “Обод маҳалла” дастурига киритилган Эшонобод қишлоғида барпо этилган янги иншоатлар юртимизда олиб борилаётган бунёдкорлик ишларнинг ёрқин намунаси деб биламан. 2018 йили биз қўшни тожик миллати вакилларини ташкил этадиган “Тонг юлдузи” маҳалласининг шундай байрамларида турли миллат вакиллари қаторида биз ҳам қатнашган эдик ва бугун Эшонобод мисолида Ўзбекистонда миллатлараро тотувликни таъминлаш борасида олиб борилаётган сиёситнинг гувоҳи бўлиб турибмиз. Бу каби тадбирлар халқларимиз ўртасидаги дўстлик, қардошлик ришталарини янада мустаҳкамлашга хизмат қилади. Чиноз ўзига хос туроли миллатларни бирлаштирган худуд сифатида танилган. Бу ерда ўзбек халқи билан бирга тожиклар, қозоқлар, татарлар, руслар, қирғизлар ва бошқа миллат вакиллари ёнма-ён дўст ва иноқликда яшаб келишади. Биз ана шу муносабатларнинг абадий бўлиб қолишига ишонамиз”.\nАҳолини, айниқса, уйда ўтирган хотин-қизларни иш билан таъминлаш орқали уларнинг турмуш фаровонлигини ошириш “Обод қишлоқ” дастурининг бош мақсадларидан бири. Эндиликда қишлоқда яшовчи чеварлар ҳамда янги иш ўрганиб, қўли келишган тикувчилар мана бундай замонавий тикув корхоналарида меҳнат қилиб, рўзғорига барака киритмоқда. Олис бир ҳудудда марказдагидан асло қолишмайдиган корхона қурилгани, икки сменада 500 нафар хотин-қиз Европадаги замонавий брендлар туркумига кирадиган классик услубдаги кийимларни тикаётгани, маҳсулотларни экспорт чиқариш ҳам бошлангани меҳмонлар томонидан юксак эътироф этилди. Ҳақиқатан ҳам, бу билан қишлоқларимизга янги ҳаёт, янги саноат маданияти ҳам кириб келмоқда. Аҳамиятлиси, шу ерда хотин-қизларга тикиш-бичиш сир-асрорини ўргатувчи 200 ўринли замонавий ўқув маркази ҳам иш бошлади.\nАниқ рақамларга мурожаат қилсак: “Обод қишлоқ” дастури доирасида бешта нуқтада 400 метр ер қаъридан чучук сув чиқарилиб, 14 км. сув тармоғи тортилди, 2 та ичимлик суви объекти қурилди. Натижада, “Эшонобод” ва унга қўшни бўлган “Бирлик”, “Сутбулоқ”, “Узумзор”, “Ғайрат”, “Тонг юлдузи” ва “Ўзбекистон” маҳаллаларидаги 13 мингдан ортиқ аҳоли оби ҳаёт билан таъминланди.\nУзбекистан, Ташкент – АН Podrobno.uz. В рейтинге безопасности для туристов Узбекистан занял 46 место в мире […]


Мирзо Улуғбек туманига янги ҳоким тайинланди » Ўзбекистон янгиликлари – Zamin.uz\nМирзо Улуғбек туманига янги ҳоким тайинланди\nТошкент шаҳрининг Мирзо Улуғбек туманига янги ҳоким тайинланди. Шаҳар ҳокимлиги сайтида берилган ахборотга кўра, туман ҳокими лавозимини Шерзод Кудбиев эгаллаган.\nШерзод Кудбиев Давлятович 1981 йили Фарғона вилоятида туғилган. У 1995-2002 йилларда Фарғона политехника институтида таҳсил олган. У шу олийгоҳда 2002 йилдан 2007 йилгача ассистент, катта ўқитувчи сифатида ишлаган.\n2007-2010 йилларда Ўзбекистон Меҳнат вазирлиги тузилмаларида мутахассис, бошқарма бошлиғи ўринбосари, 2010-2012 йилларда Ўзбекистон Вазирлар Маҳкамаси тузилмаларида мутахассис сифатида меҳнат қилган.\n2012-2015 йилларда Шерзод Кудбиев Республика аҳоли бандлиги, меҳнатни муҳофаза қилиш ва аҳолини ижтимоий муҳофаза қилиш илмий марказига директорлик қилган. Мирзо Улуғбек тумани ҳокими этиб тайинлангунига қадар, Кудбиев Вазирлар Маҳкамасида департамент мудири ўринбосари лавозимида ишлаб келаётганди.\nЭслатиб ўтамиз, 18 сентябрь куни Ўзбекистон президенти вазифасини бажарувчи Шавкат Мирзиёев иштирокидаги йиғилишда Мирзо Улуғбек тумани ҳокими Шомансур Аҳмедов лавозимидан озод этилган эди.\nТеглар: бошқарма 1981 вилоятида Меҳнат эгаллаган берилган\n06:19 Сергели туманига янги ҳоким тайинланди\n16:31 Русланбек Давлетов Президент Давлат маслаҳатчисининг биринчи ўринбосари бўлди\n22:00 Самарқанд вилоятига янги ҳоким тайинланди


Дезинфекция ишлари қандай олиб борилмоқда - ҳисобот - 17.03.2020, Sputnik Ўзбекистон\nАйни дамда Ўзбекистон бозорларида одамлар кам бўлган вақтда, автобусларнинг сўнгги бекатларида дезинфекция ишлари олиб борилмоқда. 17.03.2020, Sputnik Ўзбекистон\n21:32 17.03.2020 (янгиланди: 21:34 17.03.2020)\n© Информационная служба Министерства транспорта Республики УзбекистанПроведение дезинфекции в общественном транспорте в Узбекистане\n© Информационная служба Министерства транспорта Республики Узбекистан\nАйни дамда Ўзбекистон бозорларида одамлар кам бўлган вақтда, автобусларнинг сўнгги бекатларида дезинфекция ишлари олиб борилмоқда.\nТОШКЕНТ, 17 мар — Sputnik. Эпидемия тарқалишининг олдини олиш ва уни бартараф этиш мақсадида жамоат жойларида дезинфекциялаш ишлари олиб борилмоқда. Бу ҳақда Санитария-Эпидемиология осойишталиги агентлиги директори Баҳром Алматов АОКАда ўтказилган матбуот анжуманида маълум қилди.\nБаҳром Алматовга кўра, Ўзбекистонда 100 дан ортиқ дезинфекцияловчи воситаларининг рўйхати аниқланган ва ишлатишга рухсат берилган. Бундан фойдаланган ҳолда жамоат жойларида, хусусан автотранспортлар, йўналишлар охири ва бозорларда одамлар камайгач, дезинфекция ишлари олиб борилмоқда.\n— Вируснинг ташқи муҳитда яшовчанлиги эса жуда ҳам паст бўлади. Профилактик мақсадда амалга ошириладиган тадбирлар самарасига келсак, биринчи навбатда беморни уй шароитида, хонадонларда ўтказиладиган дезинфекция шароитида даволашнинг самараси юқори, дейди, – мутахассис.\nЯна таъкидланишича, болалар бу касалликка деярли учрамайди, одатда у катталарда бўлади. Лекин, ҳар қандай шамоллаш белгилари бўлганда, шифокорга мурожаат этилиши керак. (Болалар вирус ташувчиси бўлиши мумкин - таҳр.)\nМаълумот учун, шу вақтга қадар 8 мингга яқин киши карантин режимида бўлган. Улардан 5700 га яқинига уйга рухсат берилган. Карантиндаги фуқаролар учун эса ҳамма имкониятлар қилиб берилган.


ЎЗБЕКИСТОН РЕСПУБЛИКАСИ ПРЕЗИДЕНТИ БИРЛАШГАН АРАБ АМИРЛИКЛАРИ БОШ ВАЗИРИ ЎРИНБОСАРИ, ПРЕЗИДЕНТ ИШЛАРИ БЎЙИЧА ВАЗИРИНИ ҚАБУЛ ҚИЛДИ - Ўзбекистон овози газетаси\nЎЗБЕКИСТОН РЕСПУБЛИКАСИ ПРЕЗИДЕНТИ БИРЛАШГАН АРАБ АМИРЛИКЛАРИ БОШ ВАЗИРИ ЎРИНБОСАРИ, ПРЕЗИДЕНТ ИШЛАРИ БЎЙИЧА ВАЗИРИНИ ҚАБУЛ ҚИЛДИ\nДавлатимиз раҳбари меҳмонни самимий қутлар экан, Ўзбекистон Республикаси ва Бирлашган Араб Амирликлари ўртасида турли даражадаги алоқалар фаоллашгани, барча соҳалардаги икки томонлама муносабатлар сифат жиҳатидан янги босқичга кўтарилаётганини мамнуният билан қайд этди.\nУчрашувда икки томонлама амалий ҳамкорликнинг асосий йўналишлари, жумладан, Амирликлар инвесторларини мамлакатимиздаги истиқболли лойиҳаларни амалга оширишга кенг жалб этиш, уларнинг фаолиятини тизимли равишда ривожлантириш масалалари муҳокама қилинди.\nБу борада нефть-газ, кимё, қурилиш, қишлоқ хўжалиги, логистика, туризм, шаҳарсозлик ва бошқа қатор соҳаларда ўзаро манфаатли лойиҳаларни амалга ошириш юзасидан келишиб олинди.\nЎз навбатида, шайх Мансур бин Зоид Ол Наҳаён давлатимиз раҳбари Шавкат Мирзиёевга самимий қабул учун миннатдорлик билдириб, Бирлашган Араб Амирликлари Президенти шайх Халифа бин Зоид Ол Наҳаённинг юксак ҳурмати ва эзгу тилакларини етказди.\nУчрашувда меҳмон жорий йил март ойида Тошкентда бўлиб ўтган Афғонистон бўйича халқаро конференцияда Ўзбекистон илгари сурган ташаббуслар ҳамда Ислом ҳамкорлик ташкилоти доирасида билдирган таклифларни Амирликлар ҳукумати тўлиқ қўллаб-қувватлашини таъкидлади.\nШунингдек, шайх Мансур бин Зоид Ол Наҳаён Бирлашган Араб Амирликлари мамлакатларимиз ўртасидаги ҳар томонлама ва ўзаро манфаатли ҳамкорликни кенгайтириш, жумладан, аниқ истиқболли инвестицион лойиҳаларни ҳаётга тўла татбиқ этишга тайёр эканини қайд этди.


Тошкент вилоятининг тўртта туманига ҳокимлар тайинланди – Газета.uz\nФото: Тошкент вилояти. Яндекс Харита\n19 феврал 2020, 11:56 Сиёсат\nАббосов Низомиддин Равшанович Тошкент вилояти Бўка тумани ҳокими вазифасини бажарувчи этиб тайинланди. Унинг номзоди халқ депутатлари туман Кенгашининг навбатдан ташқари сессиясида кўриб чиқилди, дея хабар берди ЎзА. Фото: ЎзА\nНизомиддин Аббосов (1977 й. т.) Тошкент молия институти (2000) ва Ўзбекистон президенти ҳузуридаги Давлат ва жамият қурилиши академиясини (2010) тамомлаган. Меҳнат фаолияти давомида банк ва бошқарув тизимида бир қатор вазифаларда фаолият юритган. Ушбу лавозимга тайинлангунга қадар Халқ банки бошқаруви раиси ўринбосари сифатида ишлаб келган.\nХудди шу куни Худойбердиев Фурқат Абдусаломович Бекобод тумани ҳокими вазифасини бажарувчи этиб тайинланди. Ташкилий масала халқ депутатлари туман Кенгашининг навбатдан ташқари сессиясида кўриб чиқилди.\nУ 2018 йил сентябридан буён туман ҳокими вазифасида ишлаб келаётган Абдуллаев Неъмат Озодович ўрнига тайинланди.\nФурқат Худойбердиев (1979 й. т.) Тошкент давлат аграр университети (2000) ва Ўзбекистон президенти ҳузуридаги Давлат ва жамият қурилиши академиясини (2012) тамомлаган. Ушбу лавозимга тайинлангунга қадар вилоят молия бошқармаси бошлиғи вазифасида ишлаб келган.\nХалқ депутатлари Янгийўл тумани Кенгашининг навбатдан ташқари учинчи сессиясида вилоят ҳокими Рустам Холматов сўзга чиқиб, туманда қишлоқ хўжалиги ерларидан фойдаланишда йўл қўйилаётган хато-камчиликлар, ҳудуднинг улкан салоҳиятини рўёбга чиқариш бўйича муаммоли ҳолатлар ҳақида тўхталиб ўтилди, дея хабар қилди вилоят ҳокимлиги матбуот хизмати. Депутатлар Янгийўл тумани ҳокими Тўхтабоев Абдуқаҳҳор Абдусатторовични эгаллаб турган вазифасидан озод этиш тўғрисидаги қарорни маъқуллаб, Ялгашев Улуғбек Усарович номзодини Янгийўл тумани ҳокими вазифасини бажарувчи лавозимига тасдиқладилар.\nФото: Тошкент вилоят ҳокимлиги матбуот хизмати.\nУлуғбек Ялгашев (1973 й. т.) Самарқанд давлат меъморчилик институти (1994) ва Тошкент молия институтини (2002) тамомлаган. Меҳнат фаолияти давомида Молия вазирлигининг вилоятлардаги бошқармалари ҳамда Ўзбекистон Ҳисоб палатасида турли вазифаларда ишлаган. Ушбу лавозимга тайинлангунга қадар Ҳисоб палатасида бош инспектор сифатида фаолият юритган.\nШунингдек, Одилхон Бакиевич Рустамов номзоди Тошкент тумани ҳокими лавозимига тасдиқланди. Ташкилий масала халқ депутатлари туман кенгашининг навбатдан ташқари сессиясида кўриб чиқилди. Ушбу лавозимга у Акбар Сулаймонов ўрнига тайинланди.\nОдилхон Рустамов фаолияти давомида Давлат солиқ қўмитаси раиси ўринбосари, «Ўзбекозиқовқатхолдинг» холдинг компанияси бошқарув раиси, Тошкент шаҳар Шайхонтоҳур тумани ҳокими, Тошкент вилояти ҳокимининг саноатни ривожлантириш, иқтисодиёт ва тадбиркорлик масалалари бўйича биринчи ўринбосари в.в.б. лавозимида фаолият юритган.\n«Газета.uz» 1 686


Ўзбекистонлик қорилар Малайзиянинг учта масжидида хатми Қуръонларда иштирок этмоқда - Hidoyat.uz\nАсосий саҳифа Янгиликлар Ўзбекистонлик қорилар Малайзиянинг учта масжидида хатми Қуръонларда иштирок этмоқда\nЧоп этилди May 28, 2019 Ўзбекистонлик қорилар Малайзиянинг учта масжидида хатми Қуръонларда иштирок этмоқдаda fikr bildirishni o'chirish\nЮртимиздан етишиб чиқаётган Қуръон ҳофизлари нафақат ўзимизда, балки дунё миқёсида ҳам эътироф этилиб, хориж мамлакатлари масжидларида Аллоҳ таолонинг Каломини ўқиб беришмоқда.\nАввал хабар берганимиздек, ўзбекистонлик икки нафар қори: Аъзамжон Дадамирзаев ва Шамсиддин Жалиловлар Малайзиянинг Перлис штати муфтийси Моҳд Зайнул Абидийн ҳазратларининг таклифига биноан 22-29 май кунлари таровеҳ намозларида хатми Қуръонларда иштирок этмоқдалар.\nТашрифнинг биринчи куни қориларни қабул қилган муфтий ҳазратлари ўтган йили Ўзбекистонга ташриф буюриб, бу юртда ўзи учун кўплаб янги билим ва тажрибаларни орттиргани, мамлакат мусулмонлари узоқ йиллардан буён бирдам ва иноқ бўлиб, Ҳанафий мазҳаби асосида улуғ алломаларининг йўлини давом эттираётганига гувоҳ бўлганини таъкидлади. “Ташрифимдан сўнг келаси Рамазон ойида албатта Ўзбекистондан қорилар таклиф этишни кўнглимга туккан эдим. Алҳамдулиллаҳ, мана насиб бўлди”, дейди муфтий ҳазратлари.\nҚорилар Кангар шаҳрининг “Алви”, Путра”, “Ал Ҳусайн” жоме масжидларида имомларнинг тавсияларига биноан Таровеҳ намозларида Қуръондан маълум жузларни ўқиб бермоқдалар.\nБиринчи кунда жамоат ўрта миқдорда бўлган. Кейинчалик, ҳушовоз қориларимизнинг қироатларини эшитган, қолаверса, ўзбекистонлик қорилар хатмга ўтаётганлиги ҳақида интернет нашрларида ҳам эълон қилингач жамоат анча кўпайган. Маҳаллий намозхонларнинг қориларимизга ихлослари ортиб, самимий миннатдорчилик, дуолар қилишган. Ана шундай қориларни етиштираётган Ўзбекистон диёрига қизиқишлари ошиб, бу юртни зиёрат қилиш истаклари пайдо бўлганини баён этишган.\nЭслатиб ўтамиз, жорий йил Рамазон ойида ўзбекистонлик 11 нафар қорилар хориж мамлакатларига сафарбар қилинган. 8 нафар қори Россия Федерациясида ва яна бир нафар қори АҚШда хатми Қуръон ўтказиб беришмоқда.\nЎзбекистонга қайси мусулмон мамлакатидан энг кўп сайёҳ ташриф буюргани маълум қилинди\nҒафлатда қолманг! Тақдирлар белгиланадиган кеча – Лайлатул қадр кечаси\nЎтмишнинг ҳар бир обидаси бугунги давр одамлари учун ҳайратланарли туюлиши …\nБу омил боланинг ўзгалардан ажралиб қолишидаги энг катта сабаблардандир. Кўзини …\nҲунайн ғазотида мушрикларнинг мағлуб бўлиши хабари айтилиши ва уларнинг енгилиши\nАббос ибн Абдулмутталиб (розияллоҳу анҳу) ривоят қилади: Расулуллоҳ (соллаллоҳу алайҳи …\nҚуръони каримнинг тўртдан бирига тенг сура\n«(Эй Муҳаммад) айтинг: “Эй кофирлар! Мен сизлар ибодат қилаётган нарсага …\nСалавотни тўлиқ йўллайлик\nИмом Нававий раҳимаҳуллоҳ “Саҳиҳул Муслим”нинг шарҳида қуйидагиларни ёзади: “Расулуллоҳнинг исмлари …\nБуддавий қизнинг Исломга саёҳати\nМенинг оилам ва бошқа қариндошларим буддавийликка астойдил эътиқод қилади. Оиламиз …\nСаволим, эр-хотин жинсий муносабатдан кейин ювинмай ухласа бўладими? Жавоб учун олдиндан раҳмат.\nАгар намоз вақти киргунича маълум вақт бўлса, жинсий муносабатдан кейин дарҳол ғусл қилиш вожиб бўлмайди. Фуқаҳоларимиз бу борада шундай деганлар:\nالْجُنُبُ إذَا أَخَّرَ الِاغْتِسَالَ إلَى وَقْتِ الصَّلَاةِ لَا يَأْثَمُ\n«Жунуб киши ювинишни намоз вақтигача кечиктирса гуноҳкор бўлмайди» («Фатавои Ҳиндия», «Муҳит»).\nШунингдек, Имом Таҳовийнинг “Шарҳи маонил осор” китобида қуйидаги ривоят келтирилган:\nعَنْ عَمَّارِ بْنِ يَاسِرٍ قَالَ: » رَخَّصَ رَسُولُ اللَّهِ صَلَّى اللَّهُ عَلَيْهِ وَسَلَّمَ ، لِلْجُنُبِ ، إذَا أَرَادَ أَنْ يَنَامَ ، أَوْ يَشْرَبَ ، أَوْ يَأْكُلَ ، أَنْ يَتَوَضَّأَ وُضُوءَهُ لِلصَّلَاةِ «.\nАммор ибн Ясир разияллоҳу анҳумодан ривоят қилинади: «Пайғамбаримиз саллаллоҳу алайҳи васаллам жунуб киши ухламоқчи бўлса, ёки еб ичмоқчи бўлса, худди намозга таҳорат қилганидек таҳорат қилиб олишга рухсат бердилар».\n«Жунуб киши таҳорат қилмасдан ҳам ухлаши ва яна хотинига қўшилишининг зарари йўқ, лекин шу ишларни таҳорат қилгандан кейин қилса, яхши бўлади» («Фатавои Ҳиндия», «Сирожул Ваҳҳож» ). Валлоҳу аълам.\nМАСЖИДГА БОРИШДАН АВВАЛ ПИЁЗ ЁКИ САРИМСОҚ ИСТЕЪМОЛ ҚИЛМАСЛИК\nБисмиллаҳир Роҳманир Роҳим. Динимизда пиёз ёки саримсоқ еб масжидга келишдан қайтарилган. Чунки бадбўй ҳидлардан фаришталар ҳам, одамлар ҳам озор чекади. Фиқҳ китобларимизда бу ишни макруҳ дейилган.\nЖобир разияллоҳу анҳу Пайғамбаримиз саллаллоҳу алайҳи васалламдан ривоят қиладилар:\nمَنْ أكَلَ البَصَلَ ، والثُّومَ ، والكُرَّاثَ ، فَلا يَقْرَبَنَّ مَسْجِدَنَا ، فَإنَّ المَلاَئِكَةَ تَتَأَذَّى مِمَّا يَتَأَذَّى مِنْهُ بَنُو آدَمَ (رَوَاهُ الامام مُسلم)\nяъни: “Ким пиёз, саримсоқ ва дашт пиёзи еса масжидимизга яқин келмасин, чунки фаришталар одамлар азият чекадиган нарсалардан озорланадилар” (Имом Муслим ривояти).\nБу маънодаги ҳадисларни шарҳлаб Аллома Бадриддин Айний шундай дейдилар:\nويلحق بما نص عليه في الحديث كل ما له رائحة كريهة من المأكولات وغيرها وإنما خص الثوم هنا بالذكر وفي غيره أيضا بالبصل والكراث لكثرة أكلهم بها وكذلك ألحق بذلك بعضهم من بفيه بخرأو به جرح له رائحة وكذلك القصاب والسماك والمجذوم والأبرص أولى بالإلحاق\nяъни: “…Ҳадисда зикр қилинган (кўкат)ларга ҳар қандай ёқимсиз ҳидли, ейиладиган ёки ейилмайдиган нарсалар киради. Бу ерда хоссатан пиёз, саримсоқ ва дашт пиёзи айтилгани – улар кўп истеъмол қилингани учундир. Баъзилар ўша бадбўй кўкатлар (ейиш ҳукми)га оғзида бадбўй ҳиди бўлган ёки ёқимсиз ҳидли жароҳати бор кишиларни ҳам қўшган. Худди шундай қассоб, балиқчи (яъни, бу касб эгалари иш кийимида масжидга келишса, улардан бадбўй ҳид келиб туради. Тоза-покиза бўлиб келишса зарари йўқ), пес (танасининг кўриниб турадиган жойларида оқ доғлари бор кишилар) ва махов (аъзоларнинг чириши касаллиги бор кишилар) ҳам бу ҳукмга қўшилишга лойиқ” (“Умдатул қорий” китоби)\nЮқоридаги бадбўй кўкатларни узрли сабаблар (масалан, касалликка даво сифатида) билан ёки намоз вақти яқинлашганда унутган ҳолда еган киши жамоат намозидан қолишга узрли ҳисобланади. Лекин бадбўй маҳсулотларни истеъмол қилиш узрсиз ёки билиб туриб қилинса, ихтиёрий равишда ўзини жамоатдан маҳрум қиладиган амалга қўл урган бўлади. Бу эса ўзини 27 баробарлик жамоат намози савобдан маҳрум қилишдир.\nАслида пиёз, саримсоқ каби ёқимсиз ҳидли ўсимликларни ҳам ейиш ҳалол ҳисобланади. Пайғамбаримиз саллаллоҳу алайҳи васаллам ваҳий фариштаси Жаброил алайҳиссалом билан мулоқот қилишларини назарда тутиб, унга озор бермаслик учун бу нарсаларни емас эдилар. Лекин умматларига ўзгага озор бермаслик шарти билан уларни ейишга рухсат берганлар. Ҳазрати Умар разияллоҳу анҳу эса одамларга бу маҳсулотларни ҳидини кетказиш учун пишириб ейишни тавсия қилардилар.\nМана шу қисқа савол-жавоб асносида динимиздаги поклик-назофат ва юқори даражадаги дид масаласига гувоҳ бўламиз. Комил мусулмон ўзгаларга қўли, тили ҳатто ҳид билан ҳам озор бермайди.\nДемак, жамоат намози ва бошқа одамлар тўпланадиган жойларга кийимларимиз, баданимиз ва оғзимизни поклаб боришимиз, қўшимчасига турли хил хушбўйликлардан фойдаланишимиз Пайғамбаримиз саллаллоҳу алайҳи васалламнинг суннатларидир. Турли хил ёқимсиз ҳидлар келиб турган иш кийимларида, пиёз, саримсоқ, носвой ва тамаки ҳиди анқиб турган ҳолатда масжид ва жамоат жойларида ҳозир бўлиш эса суннатга хилофдир. Чунки Пайғамбаримиз саллаллоҳу алайҳи васаллам хушбўйликларни яхши кўрар, бадбўй ҳидларни эса ёқтирмас эдилар. Ким Аллоҳнинг Расулига итоат қилса, ҳақиқатда Аллоҳга итоат қилган бўлади. Валлоҳу аълам.\nАёл киши ҳайздаги одатини қандай аниқлайди? Ҳомиладор бўлишдан аввал олти кун ҳайз кўрган. Нифоси тугагач, ўн кундан ортиқ ҳайз кўрса, одатини олти кун ҳисоблайдими ёки ўн кун ҳайз ҳисоблаб, қолгани истиҳозами?\nҲайзнинг энг ками уч кечаю уч кундуз, энг кўпи ўн кечаю ўн кундуздир. Мана шу муддат ичида икки қон ўртасидаги поклик ҳам ҳайз ҳисобланади, яъни, ҳайз муддати ичида тўхтовсиз қон келиши шарт қилинмайди. Икки ҳайз ўртасидаги поклик ўн беш кундан кам бўлмаслик керак.\nДемак, биринчи марта ҳайз кўраётган аёл уч кундан ортиқ, ўн кундан кам қон кўрса, бу унинг одатига айланади. Агар ўн кундан ортиқ қон кўрса, ўн куни ҳайз, ундан ортгани истиҳоза, деб аталади. Иккинчи марта ҳайз муддати биринчисидан ортиқ ёки кам бўлса, одати шунга ўзгарган бўлади.\nНифосдан олдин олти кун ҳайз кўрган аёл, нифосдан кейин ўн кундан ортиқ қон кўрса, олти кунини ҳайз, ортиғини эса истеҳоза қони деб ҳисоблайди. Ўн кунгача қон кўриб тургани учун намоз ўқимай туради, ўн кундан ўтиб кетгач, олти кундан ортиғи истиҳоза экани маълум бўлади ва олти кундан кейинги намозларнинг қазосини ўқийди. Агар олти кундан кам ёки кўп ҳайз кўрса, масалан, беш кун ёки саккиз кун ҳайз кўрса, одати шунга ўзгарган бўлади. Ҳайз ва нифосдаги одат – Имом Абу Юсуф раҳимаҳуллоҳнинг сўзига кўра бир мартада ўзгаради ва шу сўзга фатво берилган.\nИмом Сарахсий “Ал-Мабсут” китобида бундай дейдилар:\nإذَا انْقَطَعَ دَمُ الْمَرْأَةِ دُونَ عَادَتِهَا الْمَعْرُوفَةِ فِي حَيْضٍ أَوْ نِفَاسٍ اغْتَسَلَتْ حِينَ تَخَافُ فَوْتَ الصَّلَاةِ ، وَصَلَّتْ وَتَجَنَّبَهَا زَوْجُهَا احْتِيَاطًا حَتَّى تَأْتِيَ عَلَى عَادَتِهَا ؛ لِأَنَّ حَيْضَ الْمَرْأَةِ لَا يَبْقَى عَلَى صِفَةٍ وَاحِدَةٍ فِي جَمِيعِ عُمُرِهَا بَلْ يَزْدَادُ تَارَةً وَيَنْقُصُ أُخْرَى\nЯъни: “Аёл киши ҳайз ва нифосдаги одатидан кам муддатда покланса, намоз вақти ўтиб кетишидан хавф қилган вақтда ғусл қилади ва намоз ўқийди. Одат кунлари келгунча, эҳтиётан, эри жинсий алоқадан тийилиб туради. Чунки аёлнинг одати доим бир хил турмайди, кўпайиб камайиб туради”. (Манбалар: “Фатҳу бобил иноя”, “Фатовои ҳиндия” ва “Ҳидоя” китоблари) Валлоҳу аълам.


АҚШ ва Россия: Украина музокаралари олдидан келишмовчилик чуқурлашмоқда\n21 январ 2022, Тошкент вақти: 18:45\nПрезидент Байден ва Давлат котиби Блинкен Президент Путин билан видеоконференция тарзидаги мулоқотда. Оқ уй, Вашингтон, 7 декабрь, 2021\nЖо Байден ва Владимир Путин ўртасида Украина чегарасида Россия қўшинлари тўпланиши масаласида ўтган кескин мулоқотдан сўнг, ҳар икки томон январь ойида бўладиган дипломатик музокаралар чоғида кескинлик юмшашига умид қилаётганликларини айтмоқда.\n“Аssociated Press” агентлигининг ёзишича, тобора чуқурлашиб бораётган дипломатик инқироздан чиқиш йўлини топиш истиқболлари савол остида қолган.\nБайден жума куни журналистларга билдиришича, бир кун аввал Путин билан бўлган мулоқотида “агар Россия етакчиси яқин кунларда “кескинликни пасайтирса” бўлажак музокаралар самара бериши мумкинлигини” айтган. Шунингдек, АҚШ президенти Путинга, агар руслар Украинага бостириб киришда давом этса, АҚШ ва унинг иттифоқчилари Россияга қарши санкциялар билан жавоб қайтаришга тайёрлигини билдирган.\n“Мен президент Путинга, агар у Украинага яна бир қадам қўйгудек бўлса, бизнинг қаттиқ санкцияларимиз билан рўбаро бўлишини аниқ тушунтирдим. Биз НАТО иттифоқчилари билан Европадаги ҳаракатларимиз кўламини оширамиз"- дея Байден сўзларидан иқтибос келтирмоқда АP .\n2 январь куни Президент Жо Байден Украина президенти Владимир Зеленский билан телефон орқали суҳбат қилди. Унда АҚШ Украина чегараларида Россия ҳарбий кучлари тўпланиши масаласида Киевни қўллаб-қувватлашига, агар Россия Украинага бостириб кирса, АҚШ ва унинг иттифоқчилари бунга "қатъий жавоб қайтаради"- дея ишонтирди.\nОқ уй матбуот котиби Жен Псаки икки етакчининг нутқидан сўнг берган баёнотида, Байден “АҚШнинг Украина суверенитети ва ҳудудий яхлитлигига содиқлигини яна бир бор тасдиқлади”- дея маълум қилди.\n“Раҳбарлар келаси ҳафтадан бошлаб икки томонлама стратегик барқарорлик бўйича мулоқот, НАТО-Россия кенгаши, НАТО ва Европада Хавфсизлик ва ҳамкорлик ташкилоти доирасидаги дипломатик саъй-ҳаракатларни қўллаб-қувватлашларини билдирдилар”,- деди Псаки.\nЗеленский Украина Қўшма Штатларнинг “иккиланмасдан” кўрсатаётган ёрдамини қадрлашини айтиб, Украина ва бошқа шериклар ўртасидаги “Европада тинчликни сақлаш, янада кескинлашувнинг олдини олиш, ислоҳотлар ва деолигархизация” борасидаги ҳамкорликни муҳокама қилганини қайд этди.\nБу Байден ва Зеленский ўртасидаги Оқ уй Россия Украина чегараси яқинида қўшинларини тўплаш масаласини ҳал қилишга уринишлари фонида уч ҳафта ичидаги ўтказилган иккинчи қўнғироқ бўлди. Разведка маълумотларига кўра, Россия 2022 йил бошида эҳтимолий босқинга тайёргарлик кўрган ва Киев расмийлари Россия яқин ҳафталарда Украинага бостириб кириши мумкинлигидан хавотир билдирмоқда.\nВакиллар палатасининг разведка қўмитаси раиси Адам Шифф Владимир Путиннинг Украинага бостириб кириш ниятидан ташвишланаётганини ва "Россияни мисли кўрилмаган қақшатқич санкциялардан бошқа ҳеч нарса тўхтата олмаслигини" айтди.\nУнинг сўзларига кўра, "агар Россия бостириб кирса, бу (НАТО)ни Россиядан узоқлаштирмайди, аксинча янада яқинлаштиради”. Айнан шу факторни англашнинг ўзи ҳам етарлича тўхтатувчи омил бўлиши мумкин.\nБайденнинг Зеленский билан суҳбати 30 декабрь куни Байден ва Путин ўртасида бўлиб ўтган музокаралардан сўнг бўлиб ўтди. Унда Байден Россия Украинага бостириб кирса, АҚШ ва унинг иттифоқчилари унга қарши қаттиқ санкциялар қўллашини билдирган.\nҚўнғироқ чоғида Байден Путинни Украинага бостириб киришдан огоҳлантирган, Кремл раҳбари эса Москвага қарши санкциялар “катта хато” бўлишини айтди. Бироқ ҳар икки етакчи дипломатияни давом эттиришни қўллаб-қувватлашини билдирди.\nАввалроқ, Россия Қўшма Штатлар ва НАТОдан кенг қамровли хавфсизлик кафолатларини, жумладан, Украина ва бошқа собиқ Совет давлатлари НАТОга қўшилмаслигини ҳамда Марказий ва Шарқий Европада ҳарбий қуроллар жойлаштиришни тўхтатишни талаб қилди. Путин Ғарбни талабларни “зудлик билан” бажаришга чақирган.\nРоссия чегара яқинида ўз қўшинларини жойлаштирганини изоҳлар экан, Россия ўз "остонасига" бўлаётган НАТОнинг тажовузкорлигига бефарқ қараб турмаслигини билдирган.\nАҚШ Россияни Москва ва Киев ўртасидаги кескин қарама-қаршилик бўйича бўлажак олий даражадаги музокараларда “мазмунли иштирок этишга” чақирди.\nМузокараларнинг уч раундидан биринчиси 9-10 январь кунлари Женевада бўлиб ўтади. Томонлар икки тарафлама Стратегик Барқарорлик Мулоқоти доирасида қурол назорати ва Украинадаги кескинликни муҳокама қиладилар.\nШундан сўнг 12 январь куни Брюсселда Россия-НАТО Кенгашининг алоҳида йиғилиши бўлиб ўтади. Яна бир йиғилиш бир кундан сўнг Венада АҚШ, унинг Европадаги иттифоқчилари, Украина ва бошқа давлатларни ўз ичига олган ЙХҲТ доирасида бўлиб ўтади.\nАҚШнинг етакчи расмийлари бошчилигида ўтадиган Женева музокаралари ортидан Россия-НАТО Кенгаши ва Россия-Европада Хавфсизлик ва Ҳамкорлик Ташкилоти йиғилиши бўлиб ўтиши режалаштирилган.\nСобиқ президентлар Барак Обама, Жорж Буш ва Билл Клинтоннинг Шарқий Европа бўйича бош маслаҳатчиси ва АҚШнинг Полшадаги собиқ элчиси бўлиб ишлаган Дениел Фрид “Келгуси икки ҳафта оғир бўлади. Байден маъмурияти музокараларни йўлга қўйиш бўйича жуда ишончли қадам ташлади. Аммо, энг оғир синов ҳали олдинда, чунки Путин бизнинг қанчалик қатъиятли эканлигимизни кўриш учун таҳдид қилишда давом этади”-дея ўз фикрини билдирди.\nБайден Россияни жиддий санкцияларни қўллаш ҳақида яна бир бор огоҳлантирган эди. Ўз ўрнида Кремл расмийлари бу АҚШнинг "катта хато"си бўлишини ва шундоғам қил устида турган АҚШ-Россия муносабатларини барбод қилиши мумкинлигидан огоҳлантирди.\nЖума куни Путиннинг ёрдамчиси Россия хавфсизлик кафолатлари талабларида қатъий туришини таъкидлади. Унинг сўзларига кўра, Москва НАТОнинг келажакдаги ҳар қандай кенгайиши Украина ва бошқа собиқ иттифоқ давлатларини четлаб ўтишини хоҳлайди. Шунингдек, алянсни Россияга қўшни давлатлардан ҳужум қуролларини олиб ташлашини талаб қилади.\n“Биз илгари сурган ташаббусларимиз охири йўқ муҳокамалар билан қолиб кетишига йўл қўймаймиз. Агар конструктив жавоб қайтарилмаса ва Ғарб ўзининг агрессив йўналишида давом этса, Россия стратегик мувозанатни сақлаш ва ўз хавфсизлигига таҳдидларни бартараф этиш учун барча зарур чораларни кўриши керак бўлади”- деди ташқи ишлар вазири Сергей Лавров.\nБайден маъмурияти ва НАТО иттифоқчилари Россиянинг талаблари бўйича ҳаракат бошланмаслигини аниқ баён қилди.\nВашингтондагиларнинг айримлари музокаралар самарали бўлиши мумкинлиги борасида ишончи комил эмас.\nБайденнинг Путин билан мулоқотидан сўнг, 24 нафар собиқ АҚШ миллий хавфсизлик амалдорлари ва Россия бўйича экспертлардан иборат гуруҳ, Обама Жорж Буш ва Клинтон маъмуриятининг бир неча расмийларини ўз ичига олган гуруҳ – баёнот чиқарган. Унда Байдендан агарда Путин курашни давом эттирса, Россияга қандай чоралар кўрилишини очиқлаш сўралган.\n"Биз Қўшма Штатлар НАТОдаги иттифоқчилари ва Украина билан яқиндан маслаҳатлашган ҳолда, Россия раҳбарияти ҳарбий кучларни янада кучайтирмасидан олдин, Кремлнинг харажатлар ва фойда бўйича ҳисоб-китобларига таъсир қилиш учун зудлик билан чоралар кўриши керак деб ҳисоблаймиз", - деб ёзади гуруҳ ўз баёнотида.\n“Бундай жавоб, агар Россия Украинага ҳужум қилса, дарҳол қўлланиладиган жиддий ва қақшатқич санкциялар пакетини ўз ичига олади. Кремл иқтисодий зарбалар кўламини аниқ тасаввур қилиши учун санкциялар режаси Москва эътиборига ҳавола қилинади”\nЎз навбатида руслар Украина билан экзистенциал таҳдидга дуч келаётганликларини даъво қилишда давом этмоқдалар.\nЖума куни Лавров Украинага қурол етказиб бериш ҳажми ортганини ва Ғарб давлатлари томонидан Украина билан ўтказилаётган қўшма ҳарбий машғулотлар сони ва кўлами ошиб бораётганини даъво қилди. “Киев режими бу ёрдамни табиий равишда куч ишлатиш учун восита сифатида қабул қилади”,- дея иддао қилган Лавров. Унинг қўшимча қилишича, Россия Украина шарқида яшовчи ўз фуқароларини ҳимоя қилади.\n"Юз минглаб фуқароларимиз яшайдиган Донбас аҳолисига келсак, Россия уларни ҳимоя қилиш учун барча зарур чораларни кўради. Киевнинг Донбасга қарши эҳтимолий ҳарбий провокацияларига муносиб жавоб берилади"- деди у.\nРоссия Донбас минтақаси шарқидаги 2014 йилдан бери 14 мингдан ортиқ одамнинг ўлимига сабаб бўлган айирмачилар исёнини қўллаб-қувватлаб келади. Сўнгги йилларда Россия минтақада яшовчиларга фуқароликни таклиф қилган.\nДюк университетининг Совуқ уруш бўйича дипломатик ва халқаро тарихчиси Саймон Майлснинг айтишича, Оқ уйнинг "Россия бир томонлама равишда содир бўлаётган воқеалар суръатини белгилашига" имкон бергани хато.\n"Қўшма Штатлар Россияни тийиб туриш ва Кремлга кун тартибини белгилашга имкон қолдирмаслик учун қиладиган ҳар қандай чора ижобий ечимни таъминлаш учун муҳим бўлади",-дейди Майлс.


Мактабларда коррупцияга қарши курашиш ойликлари ўтказилади - Халқ сўзи\nМактабларда коррупцияга қарши курашиш ойликлари ўтказилади\n17:11 24 Декабрь 2018 Жамият\nЎзбекистон Республикаси Халқ таълими вазирлиги ҳамда Адлия вазирлиги аҳолининг ҳуқуқий онги ва маданиятини юксалтириш бўйича ҳамкорлик дастурини имзолади. Бу ҳақда ХТВ матбуот хизмати хабар берди.\nДастур доирасида вазирликлар халқ таълими соҳасида қонун устуворлигини таъминлаш ва қонун ҳужжатлари ижросини ташкил этиш, шунингдек, мазкур соҳага доир қонун ҳужжатларини кенг тарғиб қилиш, ёш авлоднинг ҳуқуқий саводхонлиги ва маданиятини оширишда ўзаро ҳамкорлик қилади. Жумладан, томонлар халқ таълими муассасаларида ҳуқуқий саводхонлик бурчакларини ташкил этади.\nШу билан бирга, вазирликлар халқ таълими муассасалари ходимлари фаолиятини меҳнат қонунчилиги талабларига мувофиқ ташкил этишда ҳамкорлик қилиши белгиланган. Хусусан, томонлар Ўзбекистон бўйлаб халқ таълими муассасаларида коррупцияга қарши курашиш ва “одоб-ахлоқ” ойлигини ўтказиш ҳамда коррупция ҳақида тезкор ва аноним хабар бериш тизимини такомиллаштириш бўйича иш олиб боришни режалаштирган.\nХалқ таълими вазирлигига ўқитувчи обрўси, шаъни ва қадр-қимматини ошириш вазифаси юклатилган. Дастур доирасида вазирликлар ушбу йўналишда ўқувчилар ва ота-оналар иштирокида тадбирларни амалга оширади.\nИжтимоий тармоқлар орқали тарқатилаётган халқ таълими соҳасидаги камчиликлар ҳамда юзага келаётган муаммолар бўйича тезкор муносабат билдириб боришда ҳам томонлар ҳамкорлик қилишга келишиб олдилар.\nШу билан бирга вазирликлар халқ таълими соҳасига доир қабул қилинаётган қонун ҳужжатларининг мазмун-моҳиятини ёритиб беришга қаратилган тарқатма тарғибот материалларини тайёрлаш ва бошқа шу каби чора-тадбирларни амалга оширади.\nДастур доирасида “Ҳуқуқий саводхонлик ойлиги”, “Одоб-аҳлоқ ойлиги” каби тадбирлар, мактабларда ҳуқуқий саводхонликни ошириш учун махсус дарслар ўтказиш режалаштирилган. Мактабларда бўлажак ҳуқуқшуносларни тарбиялаш дастурлари амалга оширилади.\nУшбу лойиҳа ҳуқуқий тарғибот соҳасида Халқ таълими ва Адлия вазирликлари ўртасида ҳамкорликни кучайтириши ҳамда бу борада қонун устуворлигини таъминланишига, шунингдек, ёш авлоднинг ҳуқуқий онги ва маданиятини юксалтиришга хизмат қилиши кутилмоқда.\nУ қишлоқдошлари тўплаб берган пул эвазига пойтахтга борган. Ҳозир эса жаҳоннинг энг кучли футболчиларидан бири


Аёл – она – ҳаёт таянчи\nЖанубий Қозоғистон вилоятида 8 март – Халқаро хотин-қизлар куни байрамига бағишланган “Аёл – она – ҳаёт таянчи” тантанали тадбири шаҳримиздаги “Арман” тўйхонасида ўтди.\nВилоят фахрийлари ва зиёлилари, вилоят ассамблеяси вакиллари, вилоят ҳокимининг хотин-қизлар ишлари ҳамда оилавий-демографиявий сиёсат комиссияси аъзолари, туман ва шаҳарларда турли соҳаларда меҳнат қилаётган хотин-қизлар иштирок этган норасмий байрамда вилоят ҳокими Жансейит Туймебаев меҳрибон аёлларимизни баҳор байрами билан қутлади.\n– Аёл – онанинг бахти ва қувончи – ҳар уйнинг, оиланинг, Ватаннинг обрўси. Ҳар бир оилада бола қандай эъзозли бўлса, уни ҳаётга олиб келган онанинг ўрни ҳам шу қадар бебаҳо.\nБугунги кунда минтақамизда 98600 нафар кўп болали она рўйхатда туради. Уларнинг 3998 нафари “Қаҳрамон она”, 16361 нафари “Алтын алқа”, 42724 нафари “Куміс алқа” билан тақдирланган. Вилоят олий ўқув юртларида 119 аёл фан доктори, 1044 фан номзоди фаолият юритмоқда. 6906 нафар аёл I ва II даражали “Ана Даңқы” ордени соҳибаси. Байрам арафасида кўп болали оналар, уруш ва меҳнат фахрийлари-аёлларга, беваларга, шунингдек, элимиз иқтисодиётини ривожлантиришга муносиб ҳисса қўшиб келаётган хотин-қизларга, шу жумладан, ҳуқуқни ҳимоя қилиш органларида хизмат бурчини ўташ вақтида ҳалок бўлган ҳарбийларнинг беваларига алоҳида эътибор қаратилиб, турли хайрия тадбирлари ўтказилди. Биз сиз билан ҳар доим фахрланамиз. Сизларга узоқ умр, оилавий хотиржамлик тилаймиз, – деди минтақа раҳбари.\nСўнг минтақа раҳбари 33 нафар фаол аёлни тақдирлади. Улардан 5 нафари “Вилоятга кўрсатган хизмати учун” кўкрак нишони, 14 нафари Жанубий Қозоғистон вилояти ҳокимининг Фахрий ёрлиғи, 9 нафари вилоят ҳокимининг Ташаккурномаси билан тақдирланса, 5 нафар кўп болали она “Алтын алқа” тақди. Сўнг тадбирда иштирок этаётган 300 нафар хотин-қизга ҳокимнинг совғалари тақдим этилди. Байрамона дастурхон атрофига йиғилган оналар, опа-сингиллар шарафига янграган куй ва қўшиқлар тадбирга ўзгача файз киритди.\nМухтабар УСМОНОВА, 2018-03-13, 11:37 272


“Саҳобаларнинг фазли борасида юз оят” туркумидан 14-оят — KUKALDOSH.UZ\n07.12.2018 / - Мақолалар, Тафсир, Янгиликлар\n﴿ قُولُوا آمَنَّا بِاللَّهِ وَمَا أُنْزِلَ إِلَيْنَا وَمَا أُنْزِلَ إِلَى إِبْرَاهِيمَ وَإِسْمَاعِيلَ وَإِسْحَاقَ وَيَعْقُوبَ وَالْأَسْبَاطِ وَمَا أُوتِيَ مُوسَى وَعِيسَى وَمَا أُوتِيَ النَّبِيُّونَ مِنْ رَبِّهِمْ لَا نُفَرِّقُ بَيْنَ أَحَدٍ مِنْهُمْ وَنَحْنُ لَهُ مُسْلِمُونَ * فَإِنْ آمَنُوا بِمِثْلِ مَا آمَنْتُمْ بِهِ فَقَدِ اهْتَدَوْا وَإِنْ تَوَلَّوْا فَإِنَّمَا هُمْ فِي شِقَاقٍ فَسَيَكْفِيكَهُمُ اللَّهُ وَهُوَ السَّمِيعُ الْعَلِيمُ ﴾ [البقرة: 136، 137[\nАйтинглар: “Аллоҳга ва бизга туширилган нарсага, Иброҳим, Исмоил, Исҳоқ, Яъқуб, асботларга туширилган нарсага, Мусо ва Ийсога берилган нарсага ва Пайғамбарларга Роббиларидан берилган нарсага иймон келтирдик. Уларнинг орасидан бирортасини фарқламаймиз ва биз Унга мусулмонлармиз”. Агар сиз иймон келтирганга ўхшаш иймон келтирсалар, батаҳқиқ, ҳидоят топадилар. Ва агар юз ўгирсалар, бас, албатта, улар хилофдан бошқа нарсада бўлмайдилар. Аллоҳ сенга улар (ёмонлиги)дан кифоя қилади. Ва У эшитувчи, билувчи зотдир (Бақара сураси 136-137 оятлар).\nАллоҳ таоло мўминларга Аллоҳга итоат қилишлик билан бирга пайғамбарлар ва росулларга бўйсунишликни буйирмоқда. Пайғамбарлардан бирортасини ёлғонга чиқармаймиз. Жамийки пайғамбарларни Аллоҳ таоло ҳақ ва ҳужжат ила юборган деб эътиқод қиламиз. Яҳудийлар пайғамбарларга қилган ишларини қилмаймиз. Биз Аллоҳга ибодат қилгувчи, амри ва наҳийга сўзсиз ибодат қилгувчи ва солиҳ амаллар қилгувчи бандалардан бўлмоқлигимиз лозим.\nҲақиқий мўмин ким деган савол барчамизда туғилиши аниқ. Бунда қуйидагича жавоб берилади: “Ҳақиқий мўмин Аллоҳнинг китобларига ва пайғамбарларига иймон келтириб, улардан бирортасини ажратмаган, китоб олиб келган нарсага иймон келтирган ва баъзисига иймон келтириб, баъзисини тарк этмаган кишидир”.\nҚуръони Каримда зикри келган “асботлар”дан мурод – Яъқуб алайҳиссаломнинг ўн икки нафар ўғлидан тарқалган зурриётлари. Демак, мусулмонлар уларнинг Пайғамбарликларига ҳам иймон келтиришлари лозим.\nБу ерда саҳобаларнинг фазли шундаки, Аллоҳ таоло Ўзи уларга кифоя зот эканлигини айтиб, уларни қўллаб-қувватлаяпти. Аллоҳ таоло саҳобаларга хитоб қилаяпти.\nАллоҳ таоло бизни ҳақиқий мўмин ўзида жам этадиган сифатлар билан сифатласин!


ОАВ: Туркия бош вазири Анқарадаги теракт туфайли Иорданияга сафарини ортга сурди\n10:05 / 14.03.2016\nТуркия бош вазири Аҳмад Довудўғли 13 март куни мамлакат пойтахти Анқара шаҳрида содир этилган терактлар туфайли Иорданияга уюштириши керак бўлган сафарини қолдирган. Бу ҳақда "ХаберТурк" нашри маълумот тарқатган.\nВазир 15 март куни Иорданияга бориши кутилаётганди. Бу сафарнинг қолдирилгани ҳақида расмий хабар берилмаган.\nЭслатиб ўтамиз, 13 март куни маҳаллий вақт билан соат 18:43да (Тошкент вақти билан соат 21:45) Анқара марказидаги Отатурк кўчасида, Қизилой майдони ва Гувен-парк ҳудудида портлаш содир бўлди. Охирги маълумотларда бу портлаш туфайли 34 киши ҳалок бўлгани ва 120дан ортиқ киши жароҳатланган ҳолда шифохонага ётқизилгани айтилган. Ҳудкуш-террорчи портловчи моддалар ўрнатилган автомобилни автобус бекатига олиб келиб портлатиб юборган.\nҲозирча бу теракт учун жавобгарликни ҳеч қайси ташкилот ўз зиммасига олмади.


Англия чемпионати, 2-тур олдидан. Марказий ўйин — «Лестер» - «Арсенал»! » Ўзбекистон янгиликлари – Zamin.uz\nZAMIN.UZ / Спорт / 19 Август 2016 года416\nБугун Англия Премьер-лигасининг 2-тур учрашувларига старт берилади. Футбол ишқибозлари ҳукмига бир қатор қизиқарли бўлган ўйинлар ҳавола этилади.Жумладан, турни "Манчестер Юнайтед" - "Саутгемптон" учрашуви очиб беради. Жозе Моуринью шогирдларида яна ғалаба қозониш имкони бор.Бундан "қизил иблислар" фойдаланишлари керак бўлади.Қолган баҳслар эртага ва индинга бўлиб ўтади.Бу турда "Манчестер Сити" жамоаси сафарда "Сток Сити" меҳмони бўлади. Гвардиола футболчилари олдида ҳам уч очколик вазифа турибди.Лондоннинг "Челси" жамоаси ҳам сафарда "Уотфорд" билан ўйнаса, "Бёрнли" ўз майдонида "Ливерпуль" жамоасини қабул қилади. Етакчи жамоаларга осон бўлмаслиги аниқ.Мазкур турда марказий ўйин бор. Унда ўтган йилги чемпион "Лестер" жамоаси Лондоннинг "Арсенал" клубини қабул қилади. Бу жамоалар биринчи турда мағлубиятга учрашган. 2-турда улар қандай натижа қайд этишади?Бу саволга эртага жавоб оламиз.Ушбу тур анонси билан танишинг:Манба: www.fut.uz\nЎқишни тавсия қиламиз «Манчестер Сити» мавсум стартида 5та ўйинда «қуруқ ғалаба» қайд этиш бўйича «Челси» рекордини янгилади


Туркия ва Озарбайжон Арманистон билан чегара яқинида қўшма машқлар ўтказмоқда\nТуркия ва Озарбайжон Туркиянинг Арманистон билан чегарадош шарқий ҳудудида 1 февралдан қўшма машқлар ўтказа бошлаган.\n“Қиш-2021” деб номланган ва 12 февраль куни якунига етадиган машқлар Анқара Тоғли Қорабоғ атрофида олти ҳафта давом этган урушда Бокуни дастаклаганидан кейин туркий тилли бу икки мамлакат ўртасидаги алоқаларнинг янада теранлашгани нишонаси ўлароқ кўрилмоқда.\nТуркия Мудофаа вазирлиги баёнотида ҳарбий машқлар қиш шароитида хатти-ҳаракатларни мувофиқлаштиришни таъминлашга қаратилгани айтилган. Вазирликнинг Twitter микроблогидаги саҳифаси орқали ёйинланган видеода икки вертолёт Қарс қалъаси узра қадалган турк байроғи шарафига салют отаётгани акс этган.\nШу йил 30 январь куни Тоғли Қорабоғдаги оташкесим тартибини кузатиш бўйича Туркия-Россия маркази Озарбайжон ҳудудида амалиётлар бошлаган, бунинг натижасида Анқаранинг Жанубий Кавказдаги мавқеи ошгани айтилмоқда.\nУрушаётган томонлар ўртасида ўт очишни тўхтатиш тўғрисидаги битим ўтган йил 9 ноябрида Москва воситачилигида имзоланганди. Битим шартларига кўра, Арманистон Тоғли Қорабоғнинг бир қисми ҳамда Озарбайжонга қараган етти туман устидан назоратни Боку тасарруфига топширган. Бу жойлар 1990-йиллардан бери Арманистон назорати остида бўлиб келганди.


«Қиморбоз» асари қаҳрамони каби қиморбоз бўлиб, «Телба» каби телба бўлиб... «Ўлик уйдан мактублар» асарини ўқиб Сибирга сургунга бориб келдим десам ишонасизми? Асар қаҳрамони каби ҳамхоналарим қилиқларидан ҳайратланиб, совуқда совуқ қотиб, ҳар куни карам шўрва ичдим, десам не дейсиз? Лекин шундай шароитда ҳам бош қаҳрамон қамоқхонада ўзига юклатилган ишга масъулият билан қараши, ноҳақликларга жисмонан қарши турмаса-да, қалбан рози бўлмаслиги ва ўта кузатувчанлигидан воз кечмайди. Кўп эшитганимиз – қамоқхона маҳб усларни ёмон томонга ўзгартиради, деган фикр бу асарни ўқиганимдан кейин ўзгарди. Инсон табиати бундай оғир яшаш шароитида сайқалланиши мумкин экану, лекин умуман ўзгариб кетиши маҳол экан. Сургунда ҳам содда соддалигича, айёр айёрлигича, одамови одамовилигича қолаверар экан.\nБошқаларни билмадиму Достоевскийдай адиби бўлгани учун русларга ҳавас қиламан. Нега бизда инсон ҳиссиётларини у каби теран очиб бера оладиган ёзувчи йўқ деб.\nТўғри, қон-қонимизга сингиб кетган ўзимизни чет нигоҳлар дан пар да лаш ёзувчиларимиз ас арларига ҳам кўчган.\nЛекин, минг афсуски, парда лашни ҳам жойига қўя олмайдиган жиҳатларимиз ҳам йўқ эмас. Баъзида ўйлаб қоламан: агар ҳозир Достоевский ҳаёт бўлганида инсон табиатига мутлақо зид бўлган иллатлар қонунийлаштирилаётган шундай пайтда нима қилган бўларди?.. Менимча, у жимгина ўз иш столида юзидан инсонийлик ҳислари уфуриб турган ҳаммага муҳаббатли ва албатта улкан масъулият, яъни ҳар қандай ҳолатда ҳам одамийликка зид ғояларга қарши курашувчи инсон образини тасвирлаб романлар ёзарди. Менинг назаримда, чинакам зиёлининг ҳақсизлик ва адолатсизликка қарши кураши мана шундай олижаноб ва маданий усулда кечиши керак. Шунда у нафақат ўзи яшаётган давр ва ҳудуд, балки инсониятнинг барча минт ақа лари ва ҳамма замонлар учун аҳамиятли маънавий малҳамга айланади.\nБу ўринда муаллифнинг маҳоратига тан бермай иложимиз йўқ. У ҳар бир ўқувчини ўз нуқтаи назарига ишонтиради. Китобхон қалбини забт эта олади. Ўтмишдаги воқеалар, бадиий-тасвирий воситалар ёрдамида бизга ўз ҳаётимиздан хабар беради. Ўзимизни кўриш учун юзимизга ойна тутади. Достоевский асарлари шуниси билан мен учун қадрли.\n🕔14:43, 17.04.2021 ✔417\n🕔17:34, 12.04.2021 ✔497\n🕔17:34, 12.04.2021 ✔489\n✔ 417 🕔 14:43, 17.04.2021\n✔ 497 🕔 17:34, 12.04.2021\n✔ 489 🕔 17:34, 12.04.2021\n✔ 482 🕔 17:33, 12.04.2021\n✔ 286 🕔 16:34, 01.04.2021


Аввал христиан роҳиби, охирда исломнинг буюк олими бўлган Абдуллоҳ (давоми) | Azon.uz - Ахборот-таҳлилий портал\nАввал христиан роҳиби, охирда исломнинг буюк олими бўлган Абдуллоҳ (давоми)\n1427 22:00 24.01.2020\n– Ҳукмдоримиз султон ҳазратларига айтинг, – дедим мен таржимонлик қилаётган Юсуф табибга. – «Ҳеч ким ўз динини, тегишли динга эргашувчиларнинг нафратига мубтало бўлмай туриб тарк этмайди». Султон ҳазратлари, сизнинг марҳаматингизга умид қилиб, юртингизда яшайдиган насроний савдогарлар-у, роҳибларни ҳузурингизга чорлашингизни илтимос қиламан. Улардан мен ҳақимда сўраб, жавобларини эшитишингизни истайман. Шундан сўнг мен, Аллоҳнинг иродаси ила Исломни қабул қиламан.\n– Абдуллоҳ ибн Салом Исломга киришдан олдин Пайғамбаримиз Муҳаммад алайҳиссаломдан сўраган нарсани сўрадинг сен мендан, – деди султон».\nШонли саҳоба Абдуллоҳ ибн Салом розияллоҳу анҳу яҳудийларнинг раҳномаси бўлган эди. Расулуллоҳ соллаллоҳу алайҳи васалламнинг пайғамбарлик рисолати ҳақида хабар топган Абдуллоҳ ибн Салом дарҳол Исломга кирган, бироқ даставвал у Расулуллоҳ соллаллоҳу алайҳи васалламнинг ҳузурига бориб яҳудийлардан Абдуллоҳ ибн Салом ҳақида сўраб билишни илтимос қилган. Пайғамбаримиз Муҳаммад соллаллоҳу алайҳи васалламнинг унинг илтимосини бажарган. Ҳузурига келган яҳудийлар Расулуллоҳ соллаллоҳу алайҳи васалламнинг тегишли саволига жавобан Абдуллоҳ ибн Саломни оғиз кўпиртириб мақташган. Аммо Абдуллоҳнинг Исломни қабул қилганини эшитгач, уни нафрат-ла ёмонлашган.\nШундан сўнг Абдуллоҳ ибн ат-Таржимон қуйидагича марҳамат қилади.\n«Султон ҳазратлари насроний савдогарлар ва роҳибларнинг ҳузурига чорлашни буюрди. Мени эса суҳбат ўтадиган жой яқинидаги уйга киритишди.\n– Юртимизга фалон кемада келган роҳиб ҳақида нима дея оласиз? – сўради султон.\n– Султон ҳазратлари! У киши динимизнинг катта олимларидан бири бўлади. Муйсафидларимизнинг айтишича, бу юртда диний билим даражасига кўра ҳам, худотарслик бобида ҳам ундан ўтадигани йўқ экан.\n– Агар шундай бир зот Исломни қабул қилса, нима деган бўлар эдингиз? – қизиқди султон.\n– Худо асрасин! У ҳеч қачон бундай ишга қўл урмайди.\nХристианларнинг жавобини эшитган султон мени чақиртирди. Султоннинг ҳузурига келгач, христианлар гувоҳлигида ҳақ дин каломлари – калимаи тоййиба билан калимаи шаҳодатни талаффуз этиб, Исломга кирдим. Насронийлар эса қўл ҳаракати ила юзларига хоч тортишди.\n– Бу ишни у уйланиш ниятида қилди, – хитоб қилди улар. – Ахир бизнинг роҳибларимизга уйланиш мумкин эмас-у.\nШундай қилиб, дили сиёҳ бўлган насроний меҳмонлар султон қабулидан маҳзун кайфият-ла чиқиб кетишди.\nСултон ҳазратлари менга кунига чорак динор маош тайинлаб, бошпана ажратди, ҳожи Муҳаммад ас-Сафарнинг қизини мен учун сўраб берди. Уйланишга рози бўлганимни эшитган султон ҳазратлари менга юз динор тилла танга туҳфа қилиб, янги сарпо кийдирди. Уйландим. Хотиним менга ўғил туғиб берди. Ўғлимга Расулуллоҳ соллаллоҳу алайҳи васалламнинг шарафига\nМуҳаммад дея исм қўйдим».\nШундан сўнг ҳикоямиз қаҳрамони Абдуллоҳ ал-Майоркий Муҳаммад соллаллоҳу алайҳи васалламнинг тилини ўзлаштириб, араб тилида шундай бир улуғ китоб битди-ки, ушбу асар Расулуллоҳ соллаллоҳу алайҳи васалламнинг пайғамбарлик рисолати Инжилда келтирилгани ва муқаддас китоб саналган Инжилнинг таҳрири насронийлар томонидан мазмунан бузилганини ҳужжатли исботлайдиган биринчи китоб бўлди. Абдуллоҳ ал-Майоркийнинг «Хочни қадрлайдиганларнинг далилларига рад қилиб бўлмайдиган жавоблар» асари кўп асрлардан буён иккита динни қиёслаб келаётганлар учун асос саналади.\nАбдуллоҳ ал-Майоркий 1423 йили Тунисда вафот топди. Унинг қабри ҳозиргача сақланиб келмоқда. Аллоҳ Абдуллоҳ ал-Майоркийдан рози бўлсин ва илоё чексиз Жаннат боғларидан жой ажратиб берсин.\n“Ислом умматининг 100 буюк шахси” китобидан\nИслом Махсус Тарих насронийлар Расулуллоҳ соллаллоҳу алайҳи васаллам Китоб\n573 07:30 29.02.2020\nИсломнинг биринчи элчиси\n154 07:00 29.02.2020\n227 21:00 28.02.2020\nШотландиялик исломофобларнинг қаршилиги кучаймоқда\n660 19:30 28.02.2020\n258 13:40 28.02.2020\n610 12:20 28.02.2020


Легионерлар мисолида Осиё футболи таҳлили / CHAMPIONAT.asia\n19:07Карикатура: Алексис Санчес янги қўмондони билан 19 19:06ФОТОГАЛЕРЕЯ. Ўзбекистон U-23 - Жанубий Корея U-23 - 4:1 79 19:03Жанубий Кореяга ҳам 4та гол урдик! ФИНАЛ! 833 18:11Мхитарян "Арсенал"да қайси рақамда ўйнайди? 12 17:29Карикатура: Узр, Пеп! 8 17:13Нодир Қўзибоев ва Камол Жўнашев бошчилигидаги "Ифтихор" жамоаси Про-лигага чиқмоқчи 5 17:12УЕФА қарор қабул қилди. ПСЖ МФП қоидасини бузганми? 7 16:42Обамейянг "Боруссия"ни тарк этмоқда (+ФОТО) 12 16:41“Локомотив” бу йилги илк хорижий йиғинни якунлади 4 16:37"Бунёдкор" Филип Раевац билан шартнома имзолади 35 16:30“Андижон”нинг Тошкентдаги йиғини бошланди 2 16:13Ўзбекистон U-23 - Жанубий Корея U-23. Жамоамизнинг стадионга келишидан ФОТОГАЛЕРЕЯ 17 15:58U-23 Осиё чемпионати. Вьетнам финалда! 56 15:54Назорат учрашуви. “Бухоро” - "Қўқон-1912" 3:2 + ФОТОГАЛЕРЕЯ 17 15:45Аср лойиҳаси ёхуд "Донолар водийси" 6\nЛегионерлар мисолида Осиё футболи таҳлили\n02 авг 19:08\nМамлакат футболини баҳолашда терма жамоа ва клубларнинг эришаётган натижалари асос қилиб олишини мухлисларга яхши маълум.\nЛекин биринчи навбатда барибир терма жамоаларнинг кўрсаткичи кўпроқ аҳамиятга эга. Терма жамоа натижаси ижобий бўлиши учун ёки кучли чемпионат, ёки хориж биринчиликларида ўйнайдиган яхши савиядаги футболчиларга эга бўлиш лозим. Осиё футболининг ривожланиб боришида айнан Европада фаолият олиб бораётган ўйинчилар катта ҳажмда иш бажаришмоқда. Биз жаҳон чемпионати саралаш баҳсларида қитъамизда учинчи раундга чиққан барча жамоаларнинг таркибларини кўздан кечириб, уларнинг Европада ўйнайдиган футболчилари, қайси чемпионатда ҳаракат қилишлари ва бошқа маълумотлар билан ўқувчиларимизни таништириб ўтишга қарор қилдик.\nКучли чемпионатларга эга бўлмаган мамлакатларнинг асосий мақсади яхши савиядаги футболчиларни етиштириб чиқариш бўлиб, шу орқали терма жамоанинг муваффақиятга эришиши талаб этилади. Африкада кўплаб давлатлар шундай йўлдан боришади. Бунинг учун ўша ерда мураббийларнинг жонини жабборга бериб, юқори савияли футболчиларни тарбиялаши зарур бўлади. Охирги йилларда биздан Европанинг энг кучли беш мамлакатида тўп тепадиган футболчилар етишиб чиққани йўқ. Ўрта тоифага кирувчи давлатлардан Россияда ўйинчиларга эгамиз. Биз учун энг юқори чўққи ҳалигача Россия ёки Украина бўлиб келмоқда. Бундан хулосага келиш мумкинки, клубларда ишлаётган мураббийлар иқтидорга эга бўлган футболчиларни катта футболга тўғри мослаштира олишмаяпти. Ёки ўйинчиларнинг ўзлари шундай савияга чиқиб бориш потенциалига эга эмаслар. Улар учун юқори чўққи ёшлар тоифасида муваффақиятли тўп тепиш холос. Бошқа тарафдан баъзи мураббийларнинг ҳалигача машғулотлар ўтказишда эски услублардан фойдаланишади. Замонавий билимларни ўзлаштириш учун иштиёқ йўқдек. Келинг, қайси давлатлар Европадаги чемпионатларга неча нафардан футболчилар етиштириб берганини рақамларда кўриб ўтамиз. Бунда биз миллий терма жамоага мунтазам жалб этилаётган футболчиларни рўйхатга киритдик.\nЯпонлар қитъа футболида яққол етакчилик қилишмоқда. Охирги 4 Осиё Кубогининг 3тасида улар зафар қучишди, тўрт жаҳон чемпионатида иштирок этишди ва бешинчисига ҳам йўлланмани қўлга киритишди. Дастлаб миллий лигани ташкил этиб, уни ҳар тарафлама профессионал кўринишга келтирган “самурайлар” юртида дастлабки икки дивизионида ўйнайдиган жамоаларнинг стадионлари ва шароитлар бир-бириникидан катта фарқ қилмайди. Чемпионатга тажрибали легионерларни таклиф қилган японлар кейинчалик ўша ўйинчилардан кўп нарсаларни ўзлаштирган маҳаллий футболчиларни Европага сотишни бошлашди. Натижада ҳозир миллий терма жамоага чақирилаётган 16 нафари кўҳна қитъадаги биринчиликларда тўп тепишяпти. 8 нафар футболчи Германия бундеслигаси, 3 нафари Англия ва яна бири Италияда ўйнамоқда. Ушбу натижа Осиё давлатлари учун энг яхши кўрсаткичдир. Бошқа ҳеч бир мамлакат терма жамоасида кучли бешликда ўйнайдиган 12 нафар футболчи мавжуд эмас. Шунингдек, ўрта даражадаги чемпионатларда яна 4 япон футболчиси тўп тепади. Шунинг ўзи ҳам Япония терма жамоасининг асл кучини кўрсатиб турибди. Бежизга улар шу асрда Осиё футболида етакчиликни қўлга олишмаган. Янаям Жанубий Корея ва Хитой чемпионати клубларида фаолият кўрсатаётган футболчиларни рўйхатга қўшиб ўтирмадик. Чунки бунда уларнинг сони 30га яқинлашиб қоларди. Бизнингча, футболчини тарбиялаб бориш тизимида японлар жаҳоннинг кўплаб давлатларига дарс бера олишади. У ерда истеъдодлар деярли йўқолиб қолмаяти.\nАцуто Учида “Шальке”, Хироку Сакаи “Ганновер”, Готоки Сакаи “Штутгарт”, Макото Хасебе “Вольфсбург”, Хажиме Хосогаи “Герта”, Хирокаши Кийотаке “Нюрнберг”, Такаши Инуи “Айнтрахт”, Шинжи Оказаки “Майнц”\nҚолган кучли бешлик\nЮто Нагатомо “Интер”, Шинжи Кагава “МЮ”, Мая Ёшида “Саутгемптон”, Рио Мияичи “Арсенал”\nЭйжи Кавашима “Льерс” Бельгия, Кейсуке Хонда ЦСКА Россия, Юки Оцу ВВВ Голландия, Майк Хавенаар “Витесс” Голландия\nАвваллари хорижда энг кўп футболчиларга эга бўлган Австралия ҳамон легионерларнинг умумий сони борасида ОФКга аъзо давлатлар ичида пешқадам. Лекин уларнинг барчаси миллий терма жамоага жалб этилмаяпти. Футболчилар янги муҳитги кўникишда қийинчиликка дуч келмаслиги ва жисмоний жиҳатдан юқори тайёргарликка эга бўлгани сабабли бу мамлакат ўйинчиларига талаб ҳамиша юқори. Ҳозирги пайтда АПЛ ва чемпионшипда 5 нафар футболчи ўйнамоқда. Германия ва Италиядаги футболчилар сони ҳам шунча. Голландия, АҚШ, Қатар, Шотландия, Япония ва Россияда австралиялик футболчилар борлигига гувоҳ бўлишимиз мумкин. Терма жамоа асосини фақат хорижда тўп тепадиган ўйинчилар ташкил қилишади. 18-19 ёшдаёқ футболчилар чет элга йўл олишади. Бу Австралия футболининг ўзгармас анъанасига айланиб улгурган. Уларга бўлган қизиқиш доимо юқори. Унчалик кучли футболчилар йўқ деб айтилган ҳозирги авлоддан ҳам 10 нафардан ортиқ ўйинчи аллақачон хориждан клуб топишга муваффақ бўлган.\nМарк Шварцер “Челси”, Адам Федеричи “Ридинг”, Райл Уильямс “Мидлсбро”, Нейл Килкенни “Бристоль Сити”, Майл Жединак “Кристалл Пэлас”\nМатье Лангерак “Боруссия”, Никита Рукавица “Майнц”, Терри Антонис “Парма”, Карл Валери “Сассуоло”, Робби Крюз “Байер”\nЛюк Уилкшир “Динамо”, Саша Огненовски “Умм Салал”, Марк Брешиано “Ал Гарафа”, Тим Кейхилл “Нью Йорк”, Томми Оар “Утрехт”, Жек Рогич “Селтик”, Жошуа Кеннеди “Нагоя Грампус”\nЖанубий Корея терма жамоасида ҳам легионерлар кўп эканлигини мухлислар яхши билишади. Лекин маҳаллий лигадан терма жамоага анчагина футболчилар чақирилади. Миллий терма жамоа йиғинига ўнга яқин футболчилар жалб этилади. Уларнинг барчаси Англия ва Германия чемпионатларида тўп тепишади. Бундеслигада эса корейслар клубларининг етакчи футболчиларига айланиб улгурганлар. Ку Жа Чол ва Сон Хён Мин ўтган мавсумда бундеслигада олқишларга сазовор бўлишди. Англияда ўйнаётганлардан Ки Сун Юн ва Ким Бо Кюн ўз жамоаларининг асосий таркиб футболчиларидир.\nПарк Жу Ху “Майнц”, Юн Сук Ён “КПР”, Ли Чун Ёнг “Болтон”, Ким Бо Кюн “Кардифф Сити”, Ки Сун Юн “Суонси”, Ку Жа Чол “Вольфсбург”, Жи Дон Вон “Сандерленд”, Сон Хён Мин “Байер”, Парк Чу Ёнг “Арсенал”\nЭронда ҳар доим бир неча нафардан футболчилар Европанинг кучли чемпионатларида ўйнаб келишади. Ҳозир бу анъанани Шожаи, Дежага ва Ғучоннажод давом эттириб келяпти. Дежага “Фулхэм”нинг етакчи ярим ҳимоячиларидан бири. Ғучоннажод эса Бельгияда тўпурарлик маҳоратини намойиш этишга улгурди. Дарвозабон Омид Назари эса Швеция чемпионатида фаолият кўрсатяпти. Албатта, Эронда кучли миллий чемпионат борлигини инкор этиб бўлмайди.\nМасъуд Шожаи “Осасуна”, Ризо Ғучоннажод “Стандарт”, Ашкон Дежага “Фулхэм”, Омид Назари “Ангелхолмс”\nНавбат ўзимизга етиб келди. Европада ўрта савиядаги чемпионатлардан бири сифатида эътироф этилувчи Россияда икки нафар легионерга эгамиз. Аҳмедов ва Денисов Россиянинг етакчи клубларида ўйнаб келишяпти. Ҳозирча бу биз учун энг баланд поғона. Хитой, Корея, Қозоғистон, Қатар ва Озарбайжон чемпионатларини кучлилар қаторига қўшиш қийин. Шунга қарамай, ҳеч бўлмаса хорижда футболчиларимиз сони ортиб бораётганининг ўзи катта ютуқ. Чунки бундан ўрнак олишга интилиб, ёшлар меҳнат қилишда давом этишади. Футболчиларнинг дунёқараши ўзгаради. Фақат энди молиявий яхшироқ таклифни қабул қилавермай, ўсиш учун камроқ маошли ўтишларни ҳам танлаш вақти етиб келди. Айтайлик, Аҳмедов қулайроқ Қатар вариантидан кўра Россияни танлаганди. Унинг адашмаганлигини кўриб турибмиз. Жаҳон чемпионатига йўлланмани қўлга киритган қитъадошларимиз орасида фақат биздан Европанинг кучли бешлик биринчиликларида ўйнайдиган футболчилар йўқлигини таъкидлаб ўтиш лозим. Демак, юқори савиядаги ўйинларда орттирилган тажриба шундай муҳим паллаларда асқотади. Бунга яна бир бор гувоҳ бўлдик.\nШавкат Муллажонов “Лиаонинг”, Анзур Исмоилов “Чанчун Ятай”, Виталий Денисов “Локомотив”, Сервер Жепаров “Сеонгнам”, Одил Аҳмедов “Анжи”, Фозил Мусаев “Ал Муайзир”, Темур Кападзе “Актобе”, Александр Гейнрих “Актобе”, Марат Бикмаев “Актобе”, Улуғбек Бақоев “Иртиш”, Баҳодир Насимов “Нефтчи”\nҚанчалик ажабланарли туюлмасин, араб мамлакатлари ичида Қувайт бошқалардан устунроқ экан. Дарвозабон Рашиди Англия чемпионшипи аъзоси “Ноттингем Форест” шарафини ҳимоя қилиб келаётган бўлса, ҳужумчи Мишам Чехиянинг “Прибрам” клуби аъзоси саналади. Хитой, Саудия Арабистони, Қатарда терма жамоаларга бирорта легионер таклиф этилмайди. Чунки футболчилар маҳаллий клубларда фаолият кўрсатишади. Ҳар уч давлатда клублар футболчиларга жуда яхши маош тўлашларини инобатга олсак, буни тушуниш мумкин. Бизга жаҳон чемпионати саралаш баҳсларида навбатдаги рақиб Иорданияда эса 6 нафар легионер бўлиб, уларнинг барчаси араб давлатлари чемпионатида тўп тепади. Араб мамлакатларида асосан Саудия Арабистони, Қатар ва БААга бошқа давлатлардан футболчилар келиб ўйнашини Осиё футболига қизиқадиган инсонлар яхши билишади. Чунки деярли ўша шароитда кўпроқ маош олиб ўйнаш имконияти ушбу давлатларда мавжуд.\nХолид Рашиди “Ноттингем Форест”, Абдулазиз Мишам “Прибрам”\nСурия терма жамоаси ҳужумчиси Санҳариб Малки икки мавсум мобайнида Голландия олий дивизиони вакили “Рода”да тўпурарлик маҳоратини кўрсатди. Ёзда эса Малки Туркиянинг “Қосимпошо” клубига кўчиб ўтди.\nСанҳариб Малки “Қосимпошо”\nУммон сафидаги ягона легионер кўп йиллар АПЛда ўйнади. Ўтган мавсумда “Уиган” чемпионшипга тушиб кетди. Маҳоратли дарвозабон бежизга Англия клуби эътиборини тортмаганини исботлаб берди.\nАли Ал Ҳабси “Уиган”\nКХДРнинг Европада ўйнайдиган биргина футболчиси Ча Жон Хёк бўлиб турибди. У Швейцариянинг “Вил” клубида ўйнайди. Лекин Жанубий Корея, Хитой ва Таиландда КХДР миллий терма жамоасига номзод бўлган бир неча футболчилар фаолият олиб боришмоқда.\nЧа Жон Хёк “Вил”\nБундан 15 йилча аввал Осиёда кўзга кўринган жамоалардан бирига айланишга интилган Индонезияда эса кучли бешликда ўйнайдиган бир футболчи бор. Бироқ у ҳам биринчи дивизионда тўп тепади. Адам Сванди “Мец” шарафини ҳимоя қилиб келмоқда.\nАдам Сванди “Мец”\nБу гап ғалати туюлар, лекин Ливан сафида Европанинг етакчи чемпионатларида фаолият кўрсатадиган футболчилар кўп йиллардан бери мавжуд. Юсуф Муҳаммад ва Рода Антардан сўнг Франциянинг “Лион” жамоаси таркибида Филипп Паоли буни бажаради. Иқтидорли футболчи йил бошида лионликлар билан шартнома имзолаган. Суни Саад эса АҚШ футбол лигасининг “Спортинг Канзас” жамоаси шарафини ҳимоя қилади.\nФилипп Паоли “Лион”, Суни Саад “Спортинг Канзас”\nБиз савия борасида ўзимиздан орқада деб ҳисоблайдиган баъзи мамлакатлар аллақачон Европанинг етакчи чемпионатларида муқим ўйнаган ва ўйнаётган футболчиларга эга. Демак, футболчини тўғри тарбиялаб боришда улар биздан қолишгани йўқ. Терма жамоамизни жаҳон чемпионати финал босқичида кўришни истар эканмиз, савияси юқори биринчиликларда ўз футболчиларимизга эга бўлишимиз керак. Кескин ва шиддатли учрашувларда қанчалик кўп иштирок этишса, футболчиларга бу шунчалик фойдали бўлади.


“Трастбанк”нинг Наманган филиали мижозларга энди янги бинода хизмат кўрсатади\nЖамият 16:54 / 17.03.2022 8094\nБугунги кунда “Трастбанк” хусусий акциядорлик банкининг 13 та филиали фаолият олиб бормоқда. Наманган филиали узоқ йиллар давомида мижозларга банк маҳсулотлари ва хизматларини кўрсатиб келаётганлардан бири саналади.\nЯъни 2009 йилда ўз фаолиятини бошлаган молия муассасаси мижозларнинг ишончини оқлаб келмоқда. Ўтган вақт мобайнида мазкур филиал қошида 12 та банк хизматлари маркази ташкил этилди.\nМаълумки, шиддат билан ўтиб бораётган бугунги кунда аҳолига тезкор ва сифатли хизмат кўрсатишда замонавий технология ва халқаро стандартлардан фойдаланишни даврнинг ўзи талаб этмоқда. Ўз ўрнида, “Трастбанк” хусусий акциядорлик банки Наманган филиали мижозлари учун яна бир қатор қулайликлар яратилди. Энди филиал янги, замонавий бинода мижозларни қабул қила бошлайди.\n2022 йил 17 март куни “Трастбанк” хусусий акциядорлик банки Наманган филиали янги биносининг очилиш маросими бўлиб ўтди. Унда вилоят ҳокими Ш.Абдураззоқов, “Трастбанк” ХАБ Бошқаруви Раиси ўринбосари З.Курганов, молия муассасасининг мижозлари, жамоатчилик вакиллари ҳамда оммавий ахборот воситалари вакиллари иштирок этди.\nТаъкидланганидек, Наманган шаҳри “Нодира” кўчаси 8-уйда жойлашган филиалнинг янги биносида барча қулайликлар яратилган. Хусусан, юридик шахсларга алоҳида, жисмоний шахсларга алоҳида хизмат кўрсатиш хоналари яратилган. Бу эса мижозларнинг ортиқча оворагарчилигининг олдини олиш, уларнинг вақти тежалишига ҳам хизмат қилади. Шунингдек, ушбу янги бино вилоятнинг туман ва шаҳарларидан келувчилар учун қулай ҳудуд, яъни шаҳар марказида жойлашган.\nУмуман олганда, филиалнинг янги биноси замонавий банк стандартлари, бугунги кун талабларидан келиб чиққан ҳолда мижозларга барча банк маҳсулотлари ва хизматларини кўрсатади. Электрон навбат, валюта айирбошлаш шохобчалари, тун-у кун ишлайдиган банкоматлар шулар жумласидандир.\nБарча наманганлик мижозларимизни янги бинода кутиб қоламиз.\n23:35 / 04.07.2022 2180\n22:34 / 04.07.2022 2793


Бугун қуруқ гаплар ёки осмонўпар ғоялар билан сайловчилар ишончи қозонилмайди | "Адолат" СДП\nБугун қуруқ гаплар ёки осмонўпар ғоялар билан сайловчилар ишончи қозонилмайди\nБугун сайловчилар ишончини қозониш осон иш эмас. Бунинг учун сиёсий партия халқ олдига, шунчаки қуруқ гаплар ёки осмонўпар ғоялар билан эмас, аниқ конкрет вазифалар, халқни ўйлантираётган муаммоларга ечимлар билан чиқиши лозим. Партиянинг дастурий ҳужжатлари ҳам шундан келиб чиққан ҳолда шакллантирилиши лозим. Шу мақсадда Ўзбекистон “Адолат” социал-демократик партияси ҳудудларда, бошланғич партия ташкилотларида, маҳаллаларда Сайловолди дастури лойиҳасини кенг муҳокамадан ўтказмоқда.\nБугун Тошкент давлат иқтисодиёт университетида “Адолат” СДП Сиёсий Кенгаши ва унинг Қонунчилик палатасидаги фракцияси билан ҳамкорликда сайловолди дастури лойиҳаси муҳокамасига бағишланган қўшма йиғилиш бўлиб ўтди.\nТадбирда партия Сиёсий Кенгаши аъзолари, депутатлар, фаоллар ҳамда экспертлар ҳамда оммавий ахборот воситалари вакиллари иштирок этишди.\nБугунги кунда партия сайловолди дастури лойиҳаси 3000 дан ортиқ бошланғич партия ташкилотларида кенг муҳокамадан ўтказилди. Шунингдек, бугунги кун талабларидан келиб чиққан ҳолда “Менда таклиф бор” (#MendaTaklifBor) хештеги асосида ижтимоий тармоқ фойдаланувчиларининг фикрлари олинди. Ўтган давр мобайнида ҳар икки йўналишда партия экспертлар гуруҳига мингдан ортиқ таклифлар келиб тушди. Мазкур таклифлар экспертлар томонидан умумлаштирилиб, муҳокамага қўйилган сайловолди дастури лойиҳасида ўз аксини топгани қайд этилди.\nМуҳокамалар жараёнида Дастур лойиҳасининг суд-ҳуқуқ, соғлиқни сақлаш, таълим ва илм-фан сингари устувор йўналишларига эътибор қаратилди.\nТаълим соҳаси экспертлари томонидан мамлакат аҳолисининг 60 фоиздан ортиғини ёшлар ташкил этаётган шароитда, уларнинг атиги 10 фоизигина олий таълим муассасаларига қамраб олинаётганлиги қайд этилди. Олийгоҳларга қабул квотасининг камлиги, тест саволларидаги айрим мураккабликлар боис айрим ёшларимиз хорижий давлатларда таълим олишни маъқул кўрмоқдалар. Бундан ташқари, ўқишга киришнинг мураккаблиги оқибатида коррупция авж олмоқда. Шуни инобатга олиб, ўз дастурида таълим соҳасини устувор деб билган “Адолат” СДП олий таълим қабулидаги квотани бекор қилиш тарафдори эканлиги алоҳида таъкидланди.\nСўзга чиққанлар томонидан коррупцияга қарши кураш масаласи ҳам партия дастурининг асосий йўналиши бўлиши лозимлиги билдирилди. Чунки, мазкур соҳада амалга оширилган ишларга қарамай халқаро индексларда мамлакатимиз рейтинги ўта пастлигича қолмоқда. Ушбу кўрсаткични ижобий томонга ўзгартириш мақсадида партиянинг парламентдаги фракцияси изчил ўрганишлар олиб бориб, аниқ натижаларга эришиши устувор вазифа эканлиги қайд этилди.\nМуҳокамалар жараёнида жамият ва давлат ҳаётида адолат тамойилини жорий этиш партия дастурининг устувор ғояси бўлиб қолиши лозимлиги билдирилди. Бунинг учун партия аҳоли орасига кенг кириб бориш, уларни ўйлантираётган масалаларни, мазкур соҳадаги муаммоларни биргаликда ҳал этиши лозим бўлади. Бундан ташқари партия экспертлари томонидан турли йўналишларга бўлинган судларни умумлаштириш таклифи билдирилди.\nБунда фуқаролик, жиноий, маъмурий, иқтисодий ишлар бўйича ҳудудий судларини бирлаштириш орқали битта маъмурий ҳудудда ягона суд идорасини ташкил этилади.\nҚизғин баҳс-мунозаралар, тортишувлар ва амалий таклифларга бой бўлган учрашувда билдирилган таклифлар инобатга олиниши таъкидланди. Учрашувларда билдирилган кўп сонли фикрлар асосида партиянинг мамлакат келажагига даҳлдор Сайловолди дастурини янада такомиллаштириши, унда декларатив мазмундаги жумлалардан бутунлай воз кечиб, содда, тушунарли халқона тарзда шакллантириш учун уни жойларда танқидий муҳокамадан ўтказишни давом эттириш белгиланди.


18 апрел 2021, Тошкент вақти: 23:00\nЗардуштийлар ибодатхонаси бўлган Қалъаи Муғ (суратда) Суғд вилоятининг Истаравшан шаҳрида жойлашган.\nИстаравшан шаҳар расмийларига кўра, жорий йилда қайта тиклаш ишлари учун давлат бюджетидан тахминан 9 миллион сомоний ёки 1 миллион АҚШ доллар миқдорида маблағ ажратилган.\nРасмийларнинг таъкидлашича, мазкур маблағ етарли бўлмагани учун Қалъаи Муғни тиклаш жараёнига тадбиркорларни ҳам жалб этиш режалаштирилган.\nҚалъаи Муғ денгиз сатҳидан 1040 метр баландликда жойлашган. Қалъа деворларининг узунлиги 600 метрни ва умумий майдони 7 гектарни ташкил этади.\nИлк марта 1933 йили Қалъаи Муғда машҳур совет шарқшуноси Александр Фрейман томонидан археологик қазишмалар ўтказилиб, бу минтақада 100дан ортиқ қадимий ҳужжатлар топилган.\nУшбу ҳужжатларнинг 74таси қадимий суғд тилида, бошқалари араб, қадимий турк ва хитой тилларида ёзилган.\nОхирги йилларда Тожикистон ҳукумати Қалъаи Муғ деворларини тиклаш учун 26 миллион сомониӣ ёки қарийб 3 миллион АҚШ доллари сарфлаган.\nТиклаш планига мувофиқ, Қалъаи Муғда 5100 кишига мўлжалланган амфитеатр, миллий косиблар учун 160 раста қурилиши кўзда тутилган.\nҲозир қайта тиклаш ишлари учун 160 қурувчи ва ҳунарманд жалб этилган.\nДиний масалалар бӯйича таҳлилчи Фаридун Ҳодизоданинг Озодликка айтишича, Эрон ва Ҳиндистонга қараганда Тожикистонда ўзини зардуштий ҳисоблайдиганлар сони жуда оз.\n-Ўтган йил Эронга бориб, зардуштийлар ибодатхонасини зиёрат қилдим. 2500 йилдан шу кунгача у ерда олов ёқилиб турибди. Исломий давлат бўлишига қарамай, хоҳлаган киши зардуштийлар ибодатхонасини зиёрат қила олади, - деб айтди Фаридун Ҳодизода.\nУнинг қўшимча қилишича, Тожикистон жамияти консерватив бўлиб, зардуштий ақидаларини қабул қилмайди.\nШу боис, ўнлаб тожикистонлик зардуштийлар ўз эътиқодини яшириб яшашга мажбурдир.\nАйни дамда, жанубий Тожикистондаги Шамсиддин Шоҳин туманида яшайдиган 86 яшар Одинашоҳ Қурбонов у ва унинг оила аъзолари зардушт динига ошкор тарзда сиғинишларини айтган.\nУ ўтган йил Озодлик билан суҳбатда зардушт динини қабул қилиши тасодиф бўлмай, унинг ота-бувалари ҳам зардуштий бўлганини айтганди.\n-Зардушт динининг асослари - бу илм. Уни ўрганиб, ғоялари маънисини билиб, сўнгра қабул қилганман. Зардушт динига киши кўр-кўрона кира олмайди, - деди Одинашоҳ Қурбонов.\nҚурбоновга кўра, қишлоқ аҳли уни ислом динига қайтаришга уриниб, ҳатто катта пул ҳам ваъда қилишган.\nАммо у ўз динидан қайтиш ниятида эмас.\nТожикистон қонунчилигида ҳар фуқарога ўзи истаган динга сиғиниш ҳаққи берилган.\nМамлакатда ислом билан бирга насроний, православ, яҳудий динлар аъзолари яшайди.


“Динамо” ўз майдонида “Қизилқум” билан дуранг ўйнади » Ўзбекистон янгиликлари – Zamin.uz\n25 май 2019, 19:55\nЎзбекистон чемпионатининг 10-туридан ўрин олган “Динамо” – “Қизилқум” учрашуви ўз ниҳоясига етди. Самарқандда бўлиб ўтган баҳсда жанговар дуранг қайд этилди.\nУчрашувни меҳмонлар фаол бошлашди, 6-дақиқада мезбонлар Элгужа Григалашвилини ўз жарима майдончаларида йиқитишди. Бироқ пенальтидан грузиялик футболчи унумли фойдалана олмади.\nОрадан кўп ўтмай навоийликлар ўз мақсадларига эришдилар, Григалашвили чап қанотда ҳимоячини чиройли тарзда алдаб ўтиб марказга узатмани амалга оширди. У ерда Алишер Саноев тўпни дарвозага тўғирлаб юборди.\nАммо майдон эгалари бунга тузда жавоб қайтаришди, 13-дақиқада мезбонлар стандарт вазиятни голга айлантиришди. Бурчак тўпи ўйинга киритилгач, Сардор Эминов қанотдан тўпни жарима майдонига узатди, тўпга биринчи бўлиб етиб келган Қадамбой Нурметов мувозанатни тиклади. Танаффусга қадар икки жамоада ҳам бир қатор имкониятлар юзага келди, айниқса самарқандликлар ҳужумда жуда фаол бўлишди. Бироқ биринчи бўлимда бошқа гол бўлмади.\nИккинчи бўлим дебюти ҳам меҳмонларга омадли келди. 52-дақиқада Хуршид Олимов чап қанотдан ҳаволатиб тўпни жарима майдончасига етказиб берди. У ерда тўпни қабул қилиб олган Саноев ҳимоячини алдаб ўтган ҳолда дарвозани аниқ нишонга олди.\nШундан кейин мезбонлар яна ҳужумга зўр беришди ва кетма-кет уринишлар 74-дақиқада ўз самарасини берди. Бурчакдан узатиб берилган тўпга Дилмурод Каримов боши билан зарба берди, унинг зарбаси тўсинга тегиб қайтди. Қайтган тўпни Амиржон Сафаров бўш қолган дарвозага жойлаб қўйди ва мувозанатни тиклади. Қолган дақиқаларда ҳам жамоалар ҳужумдан тўхташмади, бироқ ҳисоб ўзгармади.\nШу тариқа, “Динамо” очколарини 14тага етказиб олган ҳолда 6-ўринга кўтарилиб олди. “Қизилқум” (10) 10-поғонада қолди.\n“Динамо” – “Қизилқум” 2:2 (1:1, 1:1)\nГоллар: 0:1 – 7 Саноев, 1:1 – 13 Нурметов, 1:2 – 52 Саноев, 2:2 – 74 Сафаров.\nАмалга оширилмаган пенальти: Григалашвили (6).\n“Динамо” – 1.Ботирали Эргашев, 2.Миркомил Лоқаев, 4.Ҳакимхон Аъламхонв, 7.Жасур Азимов, 11.Қадамбой Нурметов, 16.Бобур Қосимов (14. Воҳид Шодиев, 59), 20.Сирож Ҳамроев (44. Димурод Каримов, 55), 23.Сардор Эминов, 24. Жасур Ўринов, 27.Ихтиёр Тошпўлатов, 34.Шохрух Абдураҳмонов (10. Амиржон Сафаров, 66).\n“Қизилқум” – 22. Артем Макосин, 4.Эркин Бойдуллаев, 7.Муродбек Бобожонов, 10. Алишер Саноев, 17. Салим Мустафоев, 18. Элдор Бойматов, 19. Миржалол Қосимов, 23. Шерали Жўраев (28. Сардор Жаҳонов, 80), 25. Азизбек Усмонов, 30. Элгужа Григалашвили, 44. Мақсуд Каримов.\nОгоҳлантиришлар: Олимов (54), Каримов (63), Жаҳонов (84).\nЯнгиликлар » Спорт » “Динамо” ўз майдонида “Қизилқум” билан дуранг ўйнади\n20:00 "Динамо" ўзида "Сўғдиёна" устидан ғалаба қозонди (видео)\n11:46 Стивен Жеррард 30дан ортиқ 11 метрлик жарима тўпини аниқ амалга оширган учинчи ўйинчига айланди


Мажлис-йиғилиш — Latifa.uz\nМажлис-йиғилиш ҳақида латифалар\nМаҳалла раиси ҳаммани йиғиб мажлис ўтказа туриб дебди:\n— Aёл эркаксиз яшай олмайди, эркак аёлсиз! Иккаласи гўёки сув билан балиққа ўхшайди. Сув бўлмаса балиқ ўлиб қолади, балиқ бўлмаса, сувга ўрдак қўнмайди...\nРаисни гапини бир қари онахон бўлиб:\n— Бекор гап! Мени чолим ўлганига 30 йилдан ошди. Яшаяпман-ку, ўлганим йўқ, - деса Маҳалла раиси:\n— Онахон, мен балиқ ҳақида гапираяпман, капчённый ҳақида эмас, - дермиш.\n#Аёллар #Қариялар #Бошлиқлар #Мажлис-йиғилиш\nБир куни одам тана аъзолари пенсияга чиқишни бошлабди. Кўз ўрнидан туриб айтибди:\n— Менга пенсия беринглар. Кўрмай қолдим...\nҚулоқ ҳам қўлини кўтариб дебди:\n— Менга ҳам нафақа керак. Эшитмай қолганимга анча бўлди...\nУзоқдан кимнидир овози келибди:\n— Менга ҳам, менга ҳам пенсия керак!\nТана аъзолари дейишибди:\n— Қўл кўтариб гапир! Кимсан ўзи?! Сени кўрмаяпмиз!\n— Кўтарила олганимда пенсияга чиқмасдим, - дебди минғирлаб.\nКейин қарашса, у тана аъзолари - қўллар экан.\nМаҳалла оқсоқоли мажлис ўтказиб турса, кимдир аксириб юборибди.\n— Ким аксирди? - сўрабди оқсоқол.\nҲеч ким жавоб бермабди.\n— Ким аксирди деяпман?\nЯна ҳамма жим...\n— Охирги мартта сўраяпман, ҳозир ким аксирди??? - қатъий сўради оқсоқол.\n— Мен, раис, - деб бир киши зўрға овоз чиқарибди.\n— Соғ бўлинг!!! - дебди оқсоқол.\nКорхона раҳбари минбарга чиқволиб:\n— Олдин ҳам яхши яшардик, хозир ҳам яхши яшаябмиз бундан кейин ҳам яхши яшаймиз! - деса,\nКотиба ўрнидан туриб:\n— Бизчи? - дермиш.\n#Ишхона #Бошлиқлар #Мажлис-йиғилиш\nБир куни мактабда тил ўқитувчиларининг кенгаши чақирилибди. Кенгашда Лотин ёзувидаги алифбодан "к" ёки "қ" ҳарфларининг бирини олиб ташлаш масаласи қўйилибди. Кўпчилик ўқитувчилар "Қ" ҳарфини олиб ташлаш таклифи билан чиқишибди сабаб ёмон сўзлар барчаси шу ҳарфдан бошланади деб этишди улар.\nМетод бирлашма раҳбари ҳаммани тинглаб қарор қабул қилибди, лекин четда турган 1 ўқитувчи уларга қўшилмапти, нега унга қўшилмайсан деганда у:\n— "Сиқилиб кетдим" сўзини энди бир айтиб кўрингларчи дебди.\n#Лоф-ёлғон #Мажлис-йиғилиш #Ўқитувчи-домла\nОта-оналар мажлисида ўқитувчи Алини отасига:\n— Ўғлингиз Саиддан кўчиради, - дебди.\n— Балки Саид Алидан кўчиргандир, - деса, ўқитувчиси:\n— Саид имтиҳонда билмайман деб ёзибди. Али мен ҳам билмайман деб ёзиб қўйибди, - дермиш.\n#Ўқиш-мактаб #Эркаклар #Мажлис-йиғилиш #Ўқитувчи-домла\nМактабда эълон: "Ота-оналар мажлиси соат 3 да бошланади. Кириш бепул. Чиқиш 5 минг сўм."\n#Ўқиш-мактаб #Ўзбекона #Мажлис-йиғилиш\n7 соат аввал\nШаҳар ҳокими олдига бир аёл квартира сўраб ариза кўтариб кирди. Ҳоким қовоғини солиб жавоб берди:\n— Квартира йўқ.\nАёл ранжиб ўзига ўзи деди. Бирга ухлашга келганда бирга ухлайсизлар, квартирага келганда йўқ...\nБуни эшитган ҳоким дув қизариб, аризага имзо қўйиб. Секин сўради:\n— Нимагадир эслолмаяпман қачон бирга ухлаганмиз?\nАёл жавоб берди.\n— Мажлисда сиз биринчи қаторда, мен саккизинчи қаторда.\n#Аёллар #Қора-юмор #Мажлис-йиғилиш\n— Дада, бугун мактабда ихчамгина ота-оналар мажлиси бўлади.\n— Ихчам деганинг нимаси?\n— Си-из, ме-ен ва директор иштирокида...\n#Болалар #Ота-она #Эркаклар #Мажлис-йиғилиш\nОта-оналар мажлисида ўқитувчи шикоят қилибди:\n— Ўғлингизни ҳулқи мени анча ташвишга соляпти. Танаффус пайти қизларнинг орқасидан югуришини бир кўрсангиз эди...\n— Нима қипти? Ахир унинг ёшида ҳамма болалар қизларнинг ортидан югуради, - деса, ўқитувчиси:\n— Қўлида катта тош билан югураётганидан ташвишдаман-да, - дермиш.\n#Ота-она #Мажлис-йиғилиш #Ўқитувчи-домла


Пойтахтимизда илк бор от марафони ўтказилди\n8 июль, 2018, 19:00 1120\nОтлар паради пойтахт марказида юзлаб одамларни йиға олди. Тошкент шаҳрида яшовчилар ва унинг меҳмонлари кеча унутилмас томошанинг гувоҳи бўлишди. Парадда бир қатор ташкилот ходимлари, шунингдек республиканинг турли от спорти йўналишлари бўйича терма жамоаларнинг етакчи спортчилари иштирок этишди.\nБу каби тадбирлар дунёнинг турли мамлакатлари учун ноёб ҳодиса эмас. Аммо Ўзбекистон учун ушбу флешмоб биринчиси бўлди. Шу тарзда ташкилотчилар республиканинг от спорти соҳасини “бўй-басти билан” кўрсатиб беришга интилишди, жамоатчиликнинг эътиборини от спорти турларига қаратиш, ўсиб келаётган авлод орасида от спортини оммалаштиришга ҳаракат қилишди. Бу ишга шунингдек мамлакатнинг куч тузилмалари ходимлари, машҳур спортчилари ўз хиссаларини қўшишди. Улар тантанали хизмат ва спорт кийимларида, Ўзбекистон байроғини баланд кўтарган ҳолда, Тошкентнинг марказий кўчалари бўйлаб марш қилиб юришди.


Мустақиллик кунига бағишланган концертдан лавҳа\n15:31 04 Август 2020\n13:55 01.09.2019 Ҳавола олиш\nПрезидент табриги ва эстрада юлдузлари концерти - Форумлар саройида Ўзбекистон Мустақиллик кунига бағишланган энг катта байрам тадбири бўлиб ўтди.\nЎзбекистон Мустақиллик кунига бағишланган байрам тадбирлари “Ўзбекистон” форумлар саройида бўлиб ўтди.\nТантана бошида анъанага мувофиқ Ўзбекистон президенти Шавкат Мирзиёев нутқ сўзлади. Президент Ўзбекистон аҳолисини Мустақилликнинг 28 йиллиги билан табриклаб, юрт тинчлиги, мусаффо осмон ҳамда мустақиллик абадий бўлишини тилади.\nУндан сўнг эса Ўзбекистон эстрадасининг энг ёрқин юлдузлари иштирокида концерт дастури бошланди. Дастурда шунингдек янги талантли мусиқачилар ҳам иштирок этишди. Тадбир сўнгида концерт залида ҳақиқий байрам кайфияти ҳукм сурди, бутун зал рақсга тушди.\nОхирги янгиланиш: 17:51 03.08.2020\nАҚШ Сурияда юзага келган вазият учун Россия ва Эронни айблади. АҚШнинг БМТдаги доимий вакили Келли Крафтнинг айтишича, америкаликлар Сурияга ёрдам учун миллиардлаб доллар сарфлаётган пайтда, Москва ва Теҳроннинг "қўли қон" деб айтди.\nОхирги янгиланиш: 09:43 03.08.2020\nҚай бирини қуриш қимматроқ - стадионларними ёки меҳмонхона ва йўлларними? Булар учун пулни қаердан топса бўлади? Олимпиада-80 юбилейига бағишланган ушбу сонда ғолиб сифатида вазиятдан чиқиб кетиш учун Совет Иттифоқи маблағларни қандай излагани ҳикоя қилинади.\nОхирги янгиланиш: 18:24 31.07.2020\nЎзбекистон мусулмонлари пандемия пайтида Қурбон ҳайитини қандай нишонлашди\nБугун Ўзбекистонда ислом оламининг асосий байрамларидан бири - Қурбон ҳайити нишонланмоқда. Коронавирус пандемияси туфайли ҳайит намозини масжидларда жамоат бўлиб ўқиш имкон бўлмади.\nОхирги янгиланиш: 14:56 31.07.2020\nВашингтонда ўтказилган матбуот анжуманида Пентагон раҳбари Марк Эспер АҚШ Германиядаги қўшинлар сонини қисқартиришини маълум қилди.


Солиқчи қарздорликни ундириш ўрнига уни йўқ қилиш учун тадбиркордан пул талаб қилган - zarnews.uz\nОқдарё туманида ер ва мулк солиғи учун йиғиб олинган 55,9 миллион сўм нақд пул ўзлаштириб юборилган.\nДавлат солиқ сиёсати ва бюджет тушумига масъул идора – солиқ хизмати органларини, афсуски, коррупциядан холи деб айта олмаймиз.\nМасалан, Паст Дарғом тумани давлат солиқ инспекцияси ходими хизмат мавқеидан фойдаланиб, мулкий наф кўриш мақсадида фермер хўжалигининг 2,7 миллион сўмлик солиқ тўловларидан қарздорлигини йўқ қилиб бериши эвазига 1,5 миллион сўм пулларни фирибгарлик йўли билан қўлга киритган вақтда қўлга олинган.\nВилоят бўйича 4,2 миллиард сўмлик қўшимча манбалар солиқ базасига қамраб олинмаган. Жумладан, Самарқанд шаҳри ва Оқдарё туманида 1,1 миллиард, Каттақўрғон туманида 980 миллион, Иштихонда 602 миллион, Пайариқда 107 миллион, Паст Дарғомда 157 миллион, Нарпайда 46 миллион ва Каттақўрғон шаҳрида 5,8 миллион сўмлик солиқ ҳисобланиши ва ундирилиши мумкин бўлган объектлар рўйхатга олинмаган.\nВазифасини лозим даражада бажармаган соҳадаги айрим ходимлар юзага келган вазиятдан ўз манфаати йўлида фойдаланишга ҳаракат қилган.\nМасалан, Пайариқ тумани давлат солиқ инспекцияси мутахассиси фуқарога тегишли базмгоҳ фаолиятига раҳнамолик қилиши эвазига 500 минг сўм пул маблағларини талаб қилиб, жиноий шериги орқали олган вақтида ушланган.\nБундан ташқари, Оқдарё тумани давлат солиқ инспекциясининг 6 нафар ходими ўзларига бириктирилган ҳудудларда яшовчи фуқаролардан 263 ҳолатда 55,9 миллион сўм пулларни ер ва мулк солиғи сифатида қабул қилган. Бироқ бу маблағларни белгиланган тартибда тижорат банкларига ёки давлат солиқ инспекцияси ғазнасига топширмасдан ўз эҳтиёжлари учун ишлатиб юборган.\nҲолат юзасидан Бош прокуратура ҳузуридаги департаментнинг вилоят бошқармаси томонидан терговга қадар текширув ҳаракатлари олиб борилмоқда.\nПандемия муносабати билан берилган имтиёзлар ҳам тўлиқ қўлланмасдан 50 та субъектга қўйилган 12,3 миллион сўмлик инкассо топшириқномалари чақириб олинмаган. Нуробод, Каттақўрғон, Паст Дарғом, Пахтачи ва Тойлоқ туманларидаги бу ҳолат учун туман давлат солиқ инспекцияларининг масъул шахсларига нисбатан маъмурий ишлар қўзғатилган.\nвилоят прокуратураси уюшган жиноятчилик ва коррупцияга қарши курашиш бўлими АМИБ катта терговчиси.


Абдумалик Бобоев суди қолдирилди\n23 октябр 2021, Тошкент вақти: 18:59\nЖурналист Абдумалик Бобоев ўзига қўйилаётган айбловлар асоссизлигини айтади.\n“Америка овози” мухбири Абдумалик Бобоев иши юзасидан шу йил 2 октябрига белгиланган маҳкама жараёни номаълум муддатга қолдирилди. Бунга Бобоевнинг адвокати Собир Кўчимов журналистни ҳимоя қилишдан бош тортгани сабаб бўлди.\nАдвокат Собир Кўчимов журналист Абдумалик Бобоев манфаатларини судда ҳимоя қилишдан бош тортишини ўзининг ўта бандлиги билан изоҳлаган.\nМалик Мансур тахаллуси билан ижод қилувчи Абдумалик Бобоевга Ўзбекистон Жиноят кодексининг 4 моддаси (чегарани ноқонуний кесиб ўтганлик, туҳмат, ҳақорат, жамоат хавфсизлигига таҳдид солувчи материаллар тайёрлаганлик ва тарқатганлик) бўйича айблов қўйилган.\nТошкент прокуратураси журналистга нисбатан "мамлакатдан чиқиб кетмаслик" чорасини қўллаган.\nАбдумалик Бобоевга нисбатан Ўзбекистонда жиноят иши очилганидан ташвишга тушган қатор халқаро ташкилотлар Тошкент расмийларига очиқ хат йўллаб, журналистга қўйилаётган айбловлар унинг касбий фаолияти билан боғлиқ дея, уларни олиб ташланишини сўраганлар.\nМаълум бўлишича, Бобоевга 30 сентябр куни Тошкент шаҳар прокуратураси катта терговчиси Ҳусан Ҳусанов томонидан тузилган, шаҳар прокуратураси тергов бўлими бошлиғи Тўхтабоев билан мувофиқлаштирилган ва Тошкент шаҳар прокурори Обидов томонидан тасдиқланган айблов хулосаси матни тақдим этилган (аввалроқ терговчи ишнинг “махфий”лигини баҳона қилиб, журналистга айблов хулосасини бермаганди). Бобоев фаолияти бўйича “экспертлик хулосаси” матни эса ҳанузгача журналистга берилмаган.\nТерговчи тақдим этган айблов хулосасида “оммавий ахборот воситалари орқали журналистик фаолият билан шуғулланган Абдумалик Бобоев давлат хизматчилари, суд органлари ва ҳуқуқ-тартибот идоралари ходимларига туҳмат қилиш ва уларни таҳқирлаш билан шуғулланган”и, “фуқаролар ўртасида ваҳима қўзғовчи ва мамлакатда беқарорлик келтириб чиқарувчи материалларни чоп этган”и ҳамда “бу фаолият Ўзбекистон Республикаси Ташқи ишлар вазирлигидан аккредитация олмай туриб юритилган”и ҳақида ёзилади.\nБобоевнинг ҳамкасблари ва маҳаллий ҳуқуқ ҳимоячилари бу айбловларнинг уйдирма эканини айтмоқдалар.


Биринчи лига. "Машъал-2" сафарда "Истиқлол"ни енгди\n4 май, 2017, 22:15\nБугун «Машъал-2 » жамоамиз, Водийда «Истиқлол» жамоасига қарши майдонга тушди ва иккита тўп фарқи билан ғалаба қозонди, дея клуб матбуот хизмати хабар бермоқда.\nДиёрбек Мирзабоев шогиртлари иккинчи бўлимни шиддат билан бошлашди. Ёш “Газчилар” бир қанча вазиятлардан фойдалана олишмади. Тўпни назорат қилишда жамоамиз тўлиқ устунликни қўлга олишди. Натижада иккинчи бўлим охирларида ёшларимиз ўзларини яна бир бор кўрсатишди. Мексика яшил майдонларида юртимиз байроғини баланд ҳилпиратиб қайтган қаҳрамонларимиздан бири, Холмурод Холмуродов 80 дақиқада катта саҳнага чиқди. Чап қанотдан, Мунимирмуҳсин Юсупов тўпни жарима майдони ичига етказиб берди. Дарвозабон билан бирга-бир вазиятда қолган, Холмуродов қулай имкониятни йўққа чиқармади ва ҳисобни оширди 0:2.\nШу тариқа “Машъал-2” жамоамиз сафарда муҳим очкони қўлга киритди


Анвар Обиджон: Мақтанчоқ | Fayzbog.uz\n03.01.2018 / Маъмурият /\nМардивой ҳақида гап кетгудек бўлса, “мақтанчоқ” деган сўзни ҳам албатта қўшиб айтишади. Одам, мақтанчоқ бўлганга яраша, сал ботирроқ бўлса-ку, бир нав. Аммо, учраган кимсага осмондан келиб гапирса-ю, ўзи чумчуқ “пир-р” этса, юраги “шир-р” этадиганлар сирасига кирса, кўпчиликка масхара бўлгани қоларкан.\nМарди-мақтанчоқ узоқдан кўринди дегунча, кўчада турган тенгдошлари “шуни бир вақиллатсак-чи”, дея ўзаро пиқирлаб қўйишади. У яқин келгач, кимдир атайлаб ўқрайиб боқади. Марди-мақтанчоқ аввалига бир сесканиб тушади, ранги оқаради, сўнг ўзини ўнглаб, ўқрайиб турган болага бирдан чақчаяди:\n– Ҳа, вей, нимай-чун кўзингни олайтиряпсан? Сендан қўрқадиган ўпка энди туғилади. Тиркашнинг кучукчасиям менга бир ириллаб кўрганиди. Думига тош бостириб қўйсам, ярим кун ангиллаб ётди. Билдингми? Аббакирнинг хўрози устимга ташланганида, пўканига уриб, шайтонлатиб қўйганман. Билдингми? Эчкимиз мени сузмоқчи бўлувди, кўзига тупроқ сочвордим. Билдингми? Мен билан пачакилашма!\nТенгдошлари ҳиринглай бошлаганидан аразланган Марди-мақтанчоқ ўнг кўзини чала қисиб, чап қошини чимирган куйи, аста нари кетади. Ариқ бўйидаги нам қумлардан гумбазчалар ясаб, “ҳаммомпиш” ўйнаб ўтирган кичкинтойлар томонга юради. Гердайганича бориб, гумбазчаларни бир-бир топтаб ўтади.\n– Бундан кейин мен юришим мумкин бўлган жойларда ўйнаманглар. Билдиларингми? – дея укаси тенгги жужуқларга димоғини шиширади. – Йўлимда қўнғиз учраса, нақ чалпак қипташлайман. Қанча-қанча чумолиларни ғарч-ғарч эзиб ўтганман. Оёғимнинг тагида ўралашган мушукларни ҳиппа ушлаб, кўзига сақич ёпиштириб қўяман. Билдиларингми? Мени кўргандаёқ, йўлдан қочишни ўрганинглар.\nМарди-мақтанчоқнинг қуруқ пўписаларига кўникиб кетган миттивойлар унга қараб ҳам қўйишмайди. Ўзаро жувирлашиб, қум гумбазчаларни бошқатдан қуришга киришадилар.\n– Бу сурларнинг бети чарм бўпкетибди, – дея ўзича ғудранади Марди-мақтанчоқ. – Каттани ҳурмат қилиб, қўрқиброқ туришниям билишмайди.\nУйларига бирон-бир қариндоши келиб қолса, Марди-мақтанчоққа худо беради. Ора-сира “ҳинг-ҳинг”лаб кулиб, гапни кўпиртиришга тушади:\n– Кўпчиликнинг юрагини опқўйганман. Билдингизми? Қорамни кўрса, ҳатто сувараклар тирқираб кетишади. Ҳинг-ҳинг-ҳинг. Айниқса, пашшалар мендан ёмо-о-н қўрқишади. Шу йилнинг ўзида бир ярим миллионтасини тинчитдим. Ҳинг-ҳинг-ҳинг. Кеча қовоғарилар мураббомга кўз олайтирганиди, секин сочиқни олдим-у, бир уришда бештасини сулайтирдим. Кейин инига қайноқ сув сепиб, қолганлариниям жизза қипқўйдим. Ҳинг-ҳинг-ҳинг. Зўрлигимни энди билдингизми?\nМарди-мақтанчоқни кўрсам, ўзбеклар жуда ўхшатиб тўқиган мақолларининг баъзилари ўз-ўзидан эсимга тушаверади:\n– Тентак ўзини мақтайди.\n– Ёмоннинг бир қилиғи ортиқ.\n– Қўрққан олдин мушт кўтарар.\n– Ярамаснинг кучи япалоққа етибди.\n… Агар ушбу ҳикоямни ўқиб турган бўлсангиз, ҳеч иккиланмай айтишим мумкинки, демак, китоблардан ақл ўрганишга ташна, билимга қизиқувчан, келажакда таниқли киши бўлишга қаттиқ бел боғлаган тиришқоқ болалардан бирисиз. Ҳадеб кўча чангитиб юрадиган ўртоқларингиздан кўра анча кенгроқ фикрлаш ҳам қўлингиздан келади. Шундай экан, бирпас ўйлаб олиб айтинг-чи, юқоридаги мақолларнинг қай биттаси Марди-мақтанчоқнинг қайси қилиқларига кўпроқ мос тушади?\nЯхшилаб ўйланг. Эринманг-да.